Орадро – medu.uz – Дорилар ҳақида маълумотлар ўзбек тилида\nHome Йўриқномалар Орадро\nПрепаратнинг савдо номи: Орадро\nТаъсир этувчи модда (ХПН): кларитромицин\nфаол модда: 250 мг ёки 500 мг кларитромицин;\nёрдамчи моддалар: повидон К30, полисорбат 80, сувсиз коллоид кремний диоксиди, тальк, стеарин кислотаси, ўта желатинланган крахмал, магний стеарати, кроскармеллоза натрий, микрокристалл целлюлоза;\nқобиғининг таркиби: сариқ Опадри® II 85F32085 (қисман гидролизланган поливинил спирти, макрогол, титан диоксиди, тальк, хинолин сариғи алюмин лаки, темир (II)-оксиди, сариқ шафақ FCF алюмин лаки).\nТаърифи: овал, икки томонлама қавариқ, бир томонида бўлиш учун рискаси бўлган, сариқ рангли плёнка қобиқ билан қопланган таблеткалар.\nАТХ коди: J01FA09\nОрадро – кенг таъсир доирасига эга бўлган, макролидлар гуруҳининг иккинчи авлодига мансуб ярим синтетик бактериостатик антибиотикдир. Препарат микроб ҳужайрасининг рибосомалари мембраналаридаги 50S суббирликлари билан боғланиб, микроорганизмдаги оқсил синтезини бостиради. Кларитромицин ҳам in vitro, ҳам in vivo широитларида кўпчилик аэроб ва анаэроб граммусбат ва грамманфий микроорганизмларга нисбатан юқори самарали:\nАэроб граммусбат микроорганизмлар: Staphylococcus spp. (шу жумладан, метициллинга сезгир Staphylococcus aureus), Streptococcus pneumoniae, Streptococcus pyogenes, Streptococcus agalactiae, Streptococcus viridans, Listeria monocytogenes.\nАэроб грамманфий микроорганизмлар: Haemophilus influenzae, Haemophilus parainfluenzae, Moraxella (Branhamella) catarrhalis, Neisseria gonorrhoeae, Legionella pneumophila, Bordetella pertussis, Helicobacter pylori, Campylobacter jejuni.\nМикобактериялар: Mycobacterium leprae, Mycobacterium kansasii, Mycobacterium chelonae, Mycobacterium fortuitum, Mycobacterium marinum, Mycobacterium avium complex ((MAC), включающий Mycobacterium avium, Mycobacterium intracellulare).\nБошқа микроорганизмлар: Mycoplasma pneumoniae, Chlamydia pneumoniae (TWAR), Chlamydia trachomatis, Helicobacter pylori, Haemophilus ducreyi, Neisseria meningitides, Ureaplasma urealyticum, Propionibacterium acnes, Propionibacterium spp., Bacteroides fragilis, Bacteroides melaninogenicus, Eubacter spp., Peptococcus spp.,Peptostreptococcus spp., Pasteurella multocida, Toxoplasma gondii, Corynebacterium spp.\nβ-лактамазани ишлаб чиқарилиши кларитромициннинг фаоллигига таъсир кўрсатмайди.\nEnterobacteriaceae, Pseudomonas spp., шунингдек лактазани парчаламайдиган грамманфий бактериялар кларитромицинга сезгир эмас. Стафилококкларнинг метициллин ва оксациллинга чидамли бўлган кўпчилик штаммлари кларитромицинга резистентдир. Кларитромицинга ва макролидлар гуруҳига мансуб бўлган бошқа антибиотикларга, шунингдек линкомицин ва клиндамицинга кесишган резистентлик ривожланиши мумкин.\nОдам организмида кларитромициннинг асосий метаболити – 14-гидрокси-кларитромицинни Haemophilus influenzae га қарши микробиологик фаоллиги кларитромицинга нисбатан 2 марта юқоридир. Дастлабки модда ва унинг асосий метаболити кўрсатилган микроорганизмга нисбатан ёки аддитив, ёки синергик таъсир кўрсатади. Бироқ, MAC га 14-гидроксикларитромицин дастлабки бирикмасига нисбатан фаоллиги 4-7 марта камроқ. MAC га қарши бундай фаолликни клиник аҳамияти маълум эмас.\nКларитромицин меъда-ичак йўлларидан яхши сўрилади. Биокираолишлиги – ичга қабул қилинганида – 55% ни ташкил этади. Овқат унинг сўрилишини секинлаштиради, аммо кларитромициннинг биокираолишлигига аҳамиятли таъсир қилмайди. Оқсиллари билан боғланиши – 90% дан ортиқ. Кларитромициннинг тахминан 20% жигарда цитохром CYP3A4, CYP3A5 ва CYP3A7 ферментлари томонидан Haemophilus influenzae га нисбатан яққол фаолликка эга бўлган асосий метаболит – 14-гидроксикларитромицингача метаболизмга учрайди. Плазмада максимал концентрациясига (Сmах) 3 соатдан камроқ вақт давомида эришилади. Суткада 250 мг дозадан мунтазам равишда қабул қилинганида ўзгармаган препаратнинг мувозанат концентрацияси (Css) – 0,62-0,84 мкг/мл ва асосий метаболитники мувофиқ равишда 0,4-0,7 мкг/мл ни ташкил этади; дозаси суткада 500 мг гача оширилганида ўзгармаган препаратнинг Css 1,77-1,89 мкг/мл ва унинг плазмадаги метаболитиники 0,67-0,8 мкг/мл ни ташкил этади. Кларитромицин организмнинг тўқималари (ўпка, танглай муртаклари, сўлак, балғам ва ўрта қулоқ, тери ва организмнинг юмшоқ тўқималари) ва суюқликларига осон ўтади, у ерда зардобдаги концентрациясидан деярли 10 марта ортиқ концентрацияга эришади. Ярим чиқарилиш даври 250 мг дозаси қабул қилинганидан сўнг 3 соатдан 4 соатгача бўлган вақтни ташкил этади; 500 мг дозаси қабул қилинганидан сўнг 5 соатдан 7 соатгача бўлган вақтни ташкил этади. Клаитромициннинг 20% дан 30% гача қисми буйраклар орқали ўзгармаган ҳолда, қолган қисми метаболитлар ҳолида чиқарилади.\nЮқори нафас йўлларининг инфекциялари: фарингит, ларингит, тонзиллит, синусит;\nҚуйи нафас йўлларининг инфекциялари: бронхит, пневмония;\nТери ва тери ости ёғ тўқимасининг асоратланмаган инфекциялари: фолликулит, фурункулез, сарамас, импетиго, жароҳат инфекцияси;\nМеъда ва/ёки ўн икки бармоқ ичак яра касаллиги (мажмуавий даволашда) – ўн икки бармоқ ичакни ўткир ярасини даволаш, Helicobacter pylori эрадикацияси учун ва яра касаллигини қайталанишлари тезлигини камайтириш учун;\nMycobacterium avium, Mycobacterium inlracellulare чақирган, тарқалган ёки локализацияланган микобактериал инфекцияларни даволаш ҳамда олдини олиш; Mycobacterium fortuitum, Mycobacterium kansasii ва Mycobacterium chelonae чақирган локализацияланган инфекцияларни даволаш ҳамда олдини олиш учун қўлланади.\n12 ёшдан бошлаб болаларга:\nЮқори нафас йўлларининг инфекциялари: фарингит, ларингит, тонзиллит, синусит, ўткир гайморит;\nТери ва тери ости ёғ қаватининг асоратланмаган инфекциялари: фолликулит, фурункулез, сарамас, импетиго, жароҳат инфекцияси;\nMycobacterium avium, Mycobacterium intracellulare чақирган тарқалган микобактериал инфекцияларни даволаш ва олдини олиш учун қўлланади.\nОрадро препарати ичга, чайнамасдан ва майдаламасдан, бутун ҳолда, кўп бўлмаган миқдордаги сув билан, овқатланишдан қатъий назар сутканинг исталган вақтида (айнан бир вақтда бўлса афзал) қабул қилинади.\nПрепаратни қабул қилиш вақти ўтказиб юборилганида ўтказиб юборилган дозани иложи борича эртароқ қабул қилиш керак. Бироқ, агар навбатдаги қабулни вақти яқинлашган бўлса, у ҳолда ўтказиб юборилган дозани компенсация қилиш мақсадида препаратнинг дозасини икки марта ошириш мумкин эмас.\nКатталар ва 12 ёшдан ошган болаларга одатда 250 мг дан ҳар 12 соатда буюрилади. Оғир инфекцияларда дозаси ҳар 12 соатда 500 мг гача оширилиши мумкин. Одатдаги даволаш давомийлиги 6-14 кунни ташкил этади.\nHelicobacter pylori эрадикацияси учун 250-500 мг дан суткада 2 марта, одатда 7-14 кун давомида, бошқа дори воситалари билан мажмуада буюрилади.\nMycobacterium avium инфекцияси бўлган пациентларда бошланғич доза 500 мг ни ташкил этади, ҳар 12 соатда буюрилади. Агар 3-4 ҳафта давомида клиник ёки бактериологик маълумотлар асосида яхшиланиш кузатилмаса, у ҳолда доза суткада икки марта 1000 мг гача оширилиши мумкин.\nОИТС билан хасталанган беморларда MAC чақирган диссеминацияланган инфекцияни даволаш препаратнинг клиник ёки микробиологик самарадорлиги қанча давом этса, шунча давом эттириш тавсия этилади. Кларитромицинни бошқа антибактериал дори воситалари билан бирга қўллаш керак.\nОдонтоген инфекцияларни даволашда тавсия этилган доза 250 мг ни ташкил этади, ҳар 12 соатда 5 кун давомида қабул қилинади.\nКекса ёшдаги пациентлар учун катталар учун мўлжалланган дозаларда қўлланади.\nЖигар етишмовчилиги бўлган пациентларда қўлланиши\nБуйраклар фаолияти нормал бўлганида кучсиз ифодаланган ва ўртача даражадаги жигар етишмовчилигида дозага тузатиш киритиш талаб этилмайди.\nКреатинин клиренси минутига 30 мл дан кам, буйрак фаолиятини бузилишлари бўлган пациентларда кларитромициннинг дозаси 2 мартага камайтирилиши керак, яъни суткада бир марта 250 мг гача ёки оғирроқ инфекцияларда 250 мг суткада икки марта бўлиши керак. Бундай пациентларда даволаш 14 кундан ортиқ давом этмаслиги керак.\nОвқат ҳазм қилиш тизими томонидан: тез-тез – диарея, қусиш, қоринда оғриқ, кўнгил айниши; кам ҳолларда – глоссит, стоматит, оғиз бўшлиғи шиллиқ қаватини кандидози, тил ва тишлар рангини ўзгариши (қайтувчан), жигар фаолиятини бузилиши, шу жумладан трансаминазаларнинг фаоллигини ўткинчи ошиши ва сариқлик билан ёки сариқликсиз кечувчи гепатоцеллюляр ва/ёки холестатик гепатит (жигар фаолиятини бузилиши оғир даражада бўлиши мумкин ва одатда қайтувчан бўлади), ўткир панкреатит, сохта мембраноз колит (ўртача даражадан ҳаёт учун ҳавф туғдирувчи даражагача бўлиши мумкин). Жигар етишмовчилигидан ягона ўлим ҳолати қайд этилган, бу одатда жиддий ёндош касалликлари мавжуд бўлганида ва/ёки бошқа дори воситалари билан бир вақтда қўлланганида кузатилган\nНерв тизими томонидан: тез-тез эмас – ўткинчи бош оғриқлари, бош айланиши, безовталик, уйқусизлик, қўрқинчли тушлар кўриш, қулоқларни шанғиллаши; кам ҳолларда – тиришишлар; жуда кам ҳолларда – миалгия, парестезиялар, онгни чалкашиши, дезориентация, галлюцинациялар, психоз ва деперсонализация.\nЮрак-қон томир тизими томонидан: кам ҳолларда – қоринчалар тахикардияси, “пируэт” типидаги қоринчалар аритмияси, қоринчаларни липиллаши ва хилпиллаши, электрокардиограммада QT оралиғини узайиши (бошқа макролидларда бўлгани каби).\nСезги аъзолари томонидан: жуда кам ҳолларда – қулоқларда шовқин, қулоқларни шанғиллаши, ҳид билишни бузилиши, таъм билишни бузилиши (дисгевзия); якка ҳолларда – препарат бекор қилинганидан сўнг ўтиб кетувчи эшитишни йўқолиши.\nСийдик чиқариш тизими томонидан: жуда кам ҳолларда – интерстициал нефрит ва буйрак етишмовчилигини ривожланиши.\nАллергик реакциялар: тез-тез эмас – тери тошмаси, қичишиш, эшакеми, терини қизариши; кам ҳолларда – анафилактик реакциялар, ҳавфли экссудатив эритема (Стивенс-Джонсон синдроми), токсик эпидермал некролиз.\nЛаборатор кўрсаткичлар: тез-тез эмас – “жигар” трансаминазалари, билирубиннинг даражасини ошиши; жуда кам ҳолларда – лейкопения, тромбоцитопения, протромбин вақтини узайиши, гиперкреатининемия, гипогликемия (гипогликемик дори воситалари билан бир вақтда қабул қилинганида).\nБошқалар: одатда кузатилмайдиган қон кетишлар, қон қуйилиши, миалгия, препарат узоқ муддат ёки такроран қўлланганида суперинфекция (микроорганизмларда чидамлиликни ривожланиши) ривожланиши мумкин.\nКларитромицинга, препаратнинг бошқа компонентларига ёки макролидлар гуруҳига мансуб антибиотикларга юқори сезувчанлик;\nҚуйидаги препаратлар: астемизол, цизаприд, пимозид, терфенадинни бир вақтда қабул қилиш (чунки QT оралиқни узайишига ва юрак аритмиялари, жумладан қоринчалар тахикардияси, қоринчалар фибрилляцияси ҳамда “пируэт” туридаги қоринчалар тахикардиясини ривожланишига олиб келиши мумкин);\nКларитромицин ва эрготамин ёки дигидроэрготаминни бир вақтда қўллаш (чунки эрготоксикликка олиб келиши мумкин);\nҲомиладорликни I уч ойлиги;\n12 ёшгача бўлган болаларга қўллаш мумкин эмас.\nКларитромицин верапамил (кальций каналларини блоклайдиган препарат) билан бирга қабул қилинганида артериал босим пасайиши, брадиаритмия ва сут кислотали ацидоз ривожланиши мумкин.\nТеофиллиннинг юқори дозалари билан даволанаётган пациентларда қон зардобида теофиллиннинг концентрациясини назорат қилиш керак, у кларитромицин билан бирга қабул қилиш сабабли ошиши мумкин.\nСоғлом катта ёшдаги пациентларда кунига 40 мг омепразолни қабул қилиш фонида кларитромицинни 500 мг дан ҳар 8 соатда қабул қилиш омепразолнинг Css ошишига олиб келган (Cmax, AUC, T1/2 мувофиқ равишда 30%, 89% ва 34% га ошган). Меъда ширасининг рН қиймати омепразол билан монотерапияда 5,2 ва кларитромицин билан бирга қабул қилинганида 5,7 бўлган.\nКларитромицинни ранитидин висмут цитрати билан мажмуада қўллаш плазмада ранитидиннинг концентрациясини (57%), висмутникини (48%) ва 14-гидрокси-кларитромицинникини (31%) га ошишига олиб келган. Ушбу самараси клиник аҳамиятга эга эмас.\nОИТВ билан инфекцияланган катта ёшдаги пациентларга кларитромицин (250 мг таблетка) ва зидовудинни бир вақтда қўллаш зидовудиннинг мувозанатли концентрациясини пасайишига олиб келиши мумкин. Кларитромицин ва зидовудиннинг дозаларини танлаш керак. Антибиотикни қабул қилиш ОИТВ билан инфекцияланган катта ёшдаги пациентларда диданозиннинг фармакокинетикасига статистик аҳамиятли таъсир кўрсатмайди.\nФлуконазол 200 мг дозада ҳар куни ва кларитромицин суткада 1 г дозада бирга қабул қилинганида кларитромициннинг мувозанатли концентрацияси ва AUC мувофиқ равишда 33% ва 18% га ошиши мумкин. Кларитромициннинг дозасига тузатиш киритиш талаб этилмайди.\nКларитромицин ва ритонавир, атазанавир ёки бошқа протеаза ингибиторлари бир вақтда буюрилганида кларитромициннинг AUC қиймати 77% га ошади, 14-гидрокси-кларитромициннинг AUC қиймати эса 100% га пасаяди. Буйрак фаолияти нормал бўлган пациентларда дозага тузатиш киритиш талаб этилмайди, креатинин клиренси минутига 30-60 мл бўлган пациентларда кларитромициннинг дозасини 50% га камайтириш керак, креатинин клиренси минутига 30 мл дан кам бўлган пациентларда кларитромициннинг дозасини 75% га камайтириш керак.\nДигоксин ва кларитромицинни бир вақтда олган беморларнинг плазмасида дигоксиннинг концентрациясини ошиши юзасидан хабарлар мавжуд. Дигиталис интоксикацияси ва потенциал летал аритмияларни ривожланишидан сақланиш учун зардобдаги дигоксиннинг миқдорини доимо назорат қилиш керак.\nCYP3A ва Р-гликопротеин учун субстрат ҳисобланган колхицин ва кларитромицин бирга буюрилганида, бошқа макролидлар – CYP3A ва Р-гликопротеин ингибиторлари каби, ингибиция бўлиши колхициннинг таъсирини кучайишига олиб келиши мумкинлиги туфайли, колхицинни токсик таъсир қилиш симптомларини аниқлаш мақсадида пациентларни синчиклаб кузатиш керак. CYP2D6 изоферментининг фаоллиги паст бўлган пациентларда кларитромицин толтеродин билан бирга қўлланганида кларитромицин бўлганида (CYP3A изоферментларининг ингибитори) толтеродиннинг дозасини камайтириш талаб этилиши мумкин.\nКларитромицин ва CYP3A изоферментлари томонидан бирламчи метаболизмга учрайдиган дори воситалари бирга қабул қилинганида уларнинг концентрациялари ўзаро ошиши мумкин, бу ҳолат ҳам терапевтик, ҳам ножўя самараларини кучайтириши ёки узайтириши мумкин.\nАстемизол, цизаприд, пимозид, терфенадин, эрготамин ва бошқа шохкуя алкалоидлари, алпразолам, мидазолам, триазолам билан бирга қўллаш мумкин эмас.\nКарбамазепин, цилостазол, циклоспорин, дизопирамид, ловастатин, метилпреднизолон, билвосита антикоагулянтлар (шу жумладан варфарин), хинидин, рифабутин, силденафил, симвастатин, такролимус, винбластин, фенитоин, теофиллин ва вальпроат кислотаси билан эҳтиёткорлик билан буюрилади (цитохром Р450 нинг бошқа изоферментлари орқали метаболизмга учрайдилар). Дори воситаларининг дозаларига тузатиш киритиш ва қон зардобидаги концентрациясини назорат қилиш керак.\nЦизаприд, пимозид, терфенадин ва астемизол билан бирга қўлланганида қонда уларнинг концентрациялари ошиши, QT оралиғи узайиши ва юрак аритмиялари, шу жумладан қоринчалар пароксизмал тахикардияси, қоринчалар фибрилляцияси, қоринчалар липиллаши ёки хилпиллаши, “пируэт” туридаги полиморф қоринчалар тахикардияси ривожланиши мумкин. Бундай ўзаро таъсир механизми цитохром Р450 тизимининг бошқа изоферменти томонидан метаболизмга учрайдиган дори воситалари – фенитоин, теофиллин ва вальпроат кислотаси қўлланганида кузатилади. Юқорида кўрсатилган препаратлар бир вақтда буюрилганида уларнинг қон зардобидаги концентрацияси ва ЭКГ ни мониторинги талаб этилади.\nКларитромицин триазоламнинг клиренсини камайтириши мумкин, ва шу орқали уйқучанликни ривожланиши ва онгни чалкашиши билан кечувчи фармакологик самараларини ошириши мумкин. Организмдан чиқарилиши CYP3A изоферментларига боғлиқ бўлмаган бензодиазепинлар (темазепам, нитразепам, лоразепам) учун кларитромицин билан клиник аҳамиятли ўзаро таъсир қилиш эҳтимоли кам.\nЭфавиренз, невирапин, рифампицин, рифабутин ва рифапентин (цитохром Р450 индукторлари) кларитромициннинг плазмадаги концентрациясини пасайтирадилар ва унинг терапевтик самарасини сусайтирадилар ва шу билан бирга 14-гидрокси-кларитромициннинг концентрациясини оширадилар.\nЭрготамин ва дигидроэрготамин (шохкуя дериватлари) билан бирга қўллаш оғир даражадаги периферик вазоспазм, қўл-оёқлар ва бошқа тўқималар ишемияси, шу жумладан марказий нерв тизими ишемияси ва сезувчанликни ўзгаришлари билан намоён бўлувчи ўткир эрготамин интоксикациясига олиб келиши мумкин.\nКларитромицин гидроксиметилглутарил-КоА-редуктаза ингибиторлари – ловастатин ва симвастатин билан бир вақтда қабул қилинганида рабдомиолиз ривожланганлигини жуда кам ҳоллари таърифланган.\nКларитромицин ва макролидлар гуруҳига мансуб бошқа антибиотиклар, шунингдек линкомицин ва клиндамицин ўртасида кесишган чидамлилик ривожланиши мумкинлигига эътибор бериш керак.\nКларитромицин ва итраконазол бирга қабул қилинганида плазмада препаратларнинг концентрацияси икки томонлама ошиши мумкин. Ушбу дори воситаларнинг фармакологик самаралари кучайиши ёки узайиши мумкинлиги туфайли итраконазол ва кларитромицинни бир вақтда қабул қилаётган пациентларни синчиклаб кузатиш керак.\nКларитромицин (суткада 1 г) ва саквинавир (юмшоқ желатин капсулаларда, 1200 мг кунига 3 марта) бир вақтда қабул қилинганида саквинавирнинг AUC ва мувозанатли концентрацияси мувофиқ равишда 177% ва 187% га, кларитромицинники эса 40% га ошиши мумкин. Ушбу иккита дори воситасини чекланган муддат давомида, юқорида кўрсатилган дозалар / дори шаклларида бирга буюрилганида дозаларига тузатиш киритиш талаб этилмайди.\nОрадро препаратини ҳомиладорликда, муқобил даволаш бўлмаган ҳоллардан ташқари ҳолларда қўллаш мумкин эмас. Бундай ҳолларда, шунингдек препаратни қабул қилиш вақтида ҳомиладорлик кузатилганида ҳомила учун потенциал ҳавфни инобатга олиш керак.\nЎртача ва яққол ифодаланган буйрак етишмовчилиги бўлган пациентларга кларитромицин буюрилганида жигарнинг функционал ҳолатидан қатъий назар ёки бир марталик дозани камайтириш, ёки антибиотикни қабул қилишлар ўртасидаги оралиқни узайтириш керак. Клиника амалиётида, айниқса кекса ёшдаги одамларга колхицин кларитромицин билан мажмуада қўлланганида колхициннинг токсиклиги таърифланган. Уларнинг баъзилари буйрак етишмовчилиги бўлган беморларда кузатилган; бундай пациентларда бир неча ўлим ҳоллари кузатилганлиги юзасидан хабарлар берилган.\nКреатинин клиренси минутига 25 мл дан кам бўлган пациентларга ва анамнезида ўткир порфирия ҳоллари бўлган пациентларга кларитромицинни ранитидин висмут цитрати билан мажмуада буюриш тавсия этилмайди.\nБуйрак фаолияти нормал бўлган ва жигар фаолиятини бузилиши бўлган пациентларга буюрилганида препаратнинг дозасига тузатиш киритиш талаб этилмайди. Препарат жигарда метаболизмга учрайдиган препаратларни қабул қилиш фонида эҳтиёткорлик билан буюрилади (қон зардобида уларнинг концентрациясини ўлчаш тавсия этилади).\nОрадро препарати варфарин ёки бошқа билвосита антикоагулянтлар билан бирга буюрилганида протромбин вақтини назорат қилиш керак.\nДаволаниш вақтида ёки даволангандан сўнг оғир ва давомли диарея ривожланганида, препаратни зудлик билан бекор қилиш ва мувофиқ даволашни буюриш талаб этиладиган сохта мембраноз колит ташхисини истисно қилиш керак.\nКларитромицин билан даволаш ўтказилганида gravis миастениясининг симптомларини зўрайиши ва миастеник синдромнинг симптомларини пайдо бўлиши кузатилган.\nАнтибиотик асоссиз давомли ёки такрорий қўлланганида суперинфекция (сезгир бўлмаган бактериялар ва замбуруғларни ўсиши) ривожланиши мумкин. Иккиламчи инфекция ривожланганида адекват даволаш буюрилиши керак. Орадро препарати ва макролидлар гуруҳига мансуб бошқа антибиотиклар, шунингдек линкомицин ва клиндамицинни ўртасида кесишган резистентлик ривожланиши мумкинлигини инобатга олиш керак.\nКларитромицин Helicobacter pylori ни эрадикацияси учун қўлланганида антибиотикни қабул қилиш тугаганидан сўнг камида 4 ҳафтадан кейин қўзғатувчини борлигига назорат текширувини ўтказиш керак.\nҲомиладор ва эмизикли аёлларда кларитромицинни қўллаш ҳавфсизлиги ўрганилмаган. Ҳомиладорликнинг I уч ойлигида кларитромицинни қўллаш мумкин эмас. Ҳомиладорликнинг II ва III уч ойликларида кларитромицинни фақат муқобил даволаш бўлмаганида ва она учун препаратни қабул қилишдан кутилган фойда ҳомила учун потенциал ҳавфдан устун бўлган ҳолдагина буюриш мумкин.\nКларитромицин кўкрак сути билан ажралиб чиқади. Лактация даврида препаратни буюриш зарурати бўлганида эмизишни тўхтатиш керак.\n12 ёшгача бўлган болаларга препаратни қўллаш мумкин эмас.\nКларитромицинни автотранспортни ҳайдаш ва механик воситаларни бошқариш қобилиятига таъсирини ўрганиш бўйича тадқиқотлар ўтказилмаган.\nБироқ, транспорт ва механик воситаларни бошқаришда эҳтиёткорликка риоя қилиш керак (кларитромицин билан даволаниш вақтида бош айланиши ва/ёки дезориентация ривожланиши мумкин).\nСимптомлари: абдоминал оғриқ, кўнгил айниши, қусиш, диарея, бош айланиши, онгни чалкашиши ривожланиши мумкин.\nДаволаш: дозаси ошириб юборилганида зудлик билан меъдани ювиш ва симптоматик даволаш ўтказиш кўрсатилган.\nГемодиализ ва перитонеал диализ қон зардобида кларитромициннинг концентрациясини аҳамиятли даражада пасайишига олиб келмайди.\nОрадро 250 мг: плёнка қобиқ билан қопланган таблеткалар. 7 ёки 14 таблетка блистерда. 7 таблеткадан 2 блистер ёки 14 таблеткадан 1 блистер қўллаш бўйича йўриқномаси билан бирга картон қутига жойланган.\nОрадро 500 мг: плёнка қобиқ билан қопланган таблеткалар. 7 таблетка блистерда. 2 блистер қўллаш бўйича йўриқномаси билан бирга картон қутига жойланган.\nВольтарен® инъекция учун эритма05.05.2018Кейингиси


Трамп Ғарбий Виргиния ва Небраска штатларидаги праймеризларда ғолиб бўлди\n07:42 / 11.05.2016\nДональд Трамп рақиблари президентлик пойгасидан чиқиб кетган ҳолатда АҚШнинг Ғарбий Виргиния ва Небраска штатларида ўтган праймеризларда ғолиб бўлди. Бу ҳақда АҚШ ОАВига иқтибос келтирган ҳолда РИА “Новости” ахборот агентлиги хабар бермоқда.\nПраймеризнинг дастлабки натижалари сайлов участкалари ёпилгандан кейиноқ пайдо бўлди. Бу натижалар ҳақда АҚШнинг етакчи ОАВи, жумладан CNN, NBC телевомпаниялари, Fox News телеканали, Associated Press агентлиги маълум қилдилар. Бу ОАВга сайлов қўмиталари ва маҳаллий ҳокимият идораларидан маълумотоарп келиб тушади.\nҒарбий Виргиниядаги ҳисоб-китобларга кўра, Трамп 75 фоиз, Небраскада эса тахминан 60 фоиздан кўпроқ овоз тўплади.\nИккала штатдаги натижаларга асосан 70 нафар делегатнинг овози тақсимланади. Ҳозирча улардан 36 нафарининг оқозини ишонч билан Трамп ҳисобига ёзиб қўйса бўлади.\nШунингдек, шу штатларда демократлардан Берни Сандерс етакчилик қилмоқда. Бироқ ҳозирча бу борада аниқ маълумотлар йўқ ҳамда ОАВ ва мутахассисларнинг фикрлари турлича бўлмоқда.


Аҳолининг даромади қанчага ошади?\n07.01.2019 10:55 0 123\nСурхондарё вилоятида фаолият кўрсатаётган тадбиркорлик субъектларининг сони 2018 йилда 2017 йилга нисбатан қарийб 3000 тага ошди. Тадбиркорлар иштирокида Термиз шаҳри ва Денов туманида бўлиб ўтган семинарда шу ҳақда маълумот берилди.\nСурхондарё вилоят ДСБ Жамоатчилик билан алоқалар ва ҳуқуқий ахборот шўъбаси хабар беришича, тадбирда Ўзбекистон Республикаси Давлат солиқ қўмитаси раиси ўринбосари Б.Турабов, Сурхондарё вилояти ҳокими биринчи ўринбосари Т.Боболов ва бошқалар иштирок этди.\nФото: Сурхондарё вилоят ДСБ Жамоатчилик билан алоқалар ва ҳуқуқий ахборот шўъбаси\n— Солиқ ислоҳотлари концепциясига кўра, 2019 йил 1 январдан бошлаб ўтган йил якунлари бўйича товар обороти 1 миллиард сўмдан ошган ва йил давомида чегаравий миқдорга етган хўжалик юритувчи субъектлар умумбелгиланган тартибда солиқ тўлашга ўтказилмоқда, — дейди Сурхондарё вилоят давлат солиқ бошқармаси «Камерал назорат» бўлими бошлиғи Муҳиддин Тоғаев. — Шунингдек, юридик шахсларнинг мол-мулкига солинадиган солиқ ставкасининг 5 фоиздан 2 фоизга пасайтирилиши натижасида жорий йилда вилоятимиздаги корхоналар ихтиёрида 20.1 млрд. сўм, бундан ташқари тадбиркорлик субъектлари томонидан тўланадиган ягона ижтимоий тўлови ставкаси 15 фоиздан 12 фоизга пасайтирилиши натижасида 10.7 млрд. сўм миқдорида маблағлар қолиши кутилмоқда.\n«Шержон-Бунёдкор» МЧЖ бухгалтери Шамшод Нуриев таъкидлашича, корхонада 878 нафар ишчи-ходим фаолият юритади. Ўтган йилнинг 11 ойи давомида ишчиларга ҳисобланган иш ҳақидан 25 фоизлик ставкада 1 млрд 883 миллион сўм миқдорида ягона ижтимоий тўлов тўланган. Концепцияга асосан солиқ ставкасининг 25 фоиздан 12 фоизга туширилиши натижасида жорий йилнинг 11 ойида 903 миллион 920 минг сўм ягона ижтимоий тўлов ҳисобланиши, корхона ихтиёрида 979 миллион сўм маблағ қолиши кутилмоқда.\nСолиқ ставкаларининг пасайтирилиши нафақат тадбиркорлик субъектлари, балки фуқароларнинг даромадлари ошишига ҳам хизмат қилмоқда, дейилади хабарда.\nМасалан, фуқароларнинг меҳнатга ҳақ тўлаш туридаги даромадларидан Бюджетдан ташқари пенсия жамғармасига ушлаб қолинадиган 8 фоизли суғурта бадалининг бекор қилиниши натижасида вилоятда фуқароларнинг қўлга оладиган иш ҳақлари суммаси жорий йилда 29.9 млрд сўмга кўпайиши кутилмоқда.


Наманганда мактаб ўқувчилари таровеҳ намозига қўйилмаётгани айтилмоқда\nНаманганда мактаб ўқувчилари таровеҳ намозига қўйилмаётгани...\n19.05.2018 02:29 0 15980\n«Xabar.uz»га Наманган шаҳрида мурожаат келиб тушди. Мурожаатга кўра, шаҳардаги Абу Ҳанифа жомеъ масжидида16 май кунидан бошланган таровеҳ намозларига мактаб ўқувчилари қўйилмаётган экан. Мурожаат муаллифлари бу қайси норматив-ҳуқуқий ҳужжатга асосан амалга оширилаётгани, болаларни масжидга қўймаслик борасида бирор бир расмий чеклов бор-йўқлигини билиб беришимизни илтимос қилишган.\nМасжид атрофида жамоат тартибини сақлаш учун масъул бўлган ички ишлар идоралари ходимлари болаларни масжидга қўймаётганининг исботи сифатида фото ёки видеодалил юборишларини сўраганимиздан сўнг «Telegram»даги манзилимизга воқеа жойидан олинган бир қанча фотосуратлар келиб тушди.\n«Xabar.uz» мазкур ҳолатга изоҳ сўраб Вазирлар Маҳкамаси ҳузуридаги Дин ишлари бўйича қўмита, Ички ишлар вазирлиги ҳамда Ўзбекистон мусулмонлари идорасига расмий сўров юборди. Расмийлардан жавоб хати келгунига қадар вазиятни ўз манбаларимиз ва ўқувчиларимиз юборган маълумот ва далиллар орқали ўрганишда давом этамиз.\nЎзбекистонда диний маърифат соҳасида кенг кўламли ислоҳотлар амалга оширилаётган, халқимизнинг асрий орзулари тикланаётган, фуқароларнинг диний эътиқод эркинлиги ва ҳуқуқлари қарор топаётган бир пайтда Намангандаги каби ҳолатларнинг рўй бераётгани ғоят ачинарлидир. Муҳтарам ўқувчиларимиз, Сиз яшаётган ҳудудда шу каби ҳолатлар содир бўлаётган бўлса, бу ҳақда бизга маълум қилинг, сўзларингизни тасдиқловчи фото ва видеоларни юборинг! Вазиятни холис ўрганиб, масалага ойдинлик киритишга ҳаракат қиламиз.\nНаманган мактаб ўқувчилари таровиҳ\nХориж 12/02, 16:06


5 октябрь куни Ўзбекистонда кутилаётган об-ҳаво маълумоти » Ўзбекистон янгиликлари – Zamin.uz\n, 15 2019, 04:38\n5 октябрь куни Ўзбекистонда кутилаётган об-ҳаво маълумоти\n04 окт, 14:43 1 330 Ўзбекистон\nТошкент шаҳрида ҳаво ўзгариб туради, бироз ёмғир ёғиши мумкин. Шарқий шамол йўналишини ўзгартириб, ғарбдан 7-12 м/с тезликда эсади. Ҳарорат кечаси 11-13 даража илиқ, кундузи 20-22 даража иссиқ бўлади.\nҚорақалпоғистон Республикаси ва Хоразм вилоятида ҳаво ўзгариб туради, ёғингарчилик кутилмайди. Шамол ғарбдан 7-12 м/с тезликда эсади. Ҳарорат кечаси 3-8 даража илиқ, кундузи 20-25 даража иссиқ бўлади.\nБухоро ва Навоий вилоятида ҳаво ўзгариб туради, ёғингарчилик кутилмайди. Шамол ғарбдан 7-12 м/с тезликда эсади. Ҳарорат кечаси 8-13 даража илиқ, кундузи 20-25 даража иссиқ бўлади.\nТошкент, Самарқанд, Жиззах ва Сирдарё вилоятларида ҳаво ўзгариб туради, баъзи жойларда ёмғир ёғиши мумкин. Шамол ғарбдан 7-12 м/с тезликда эсади. Ҳарорат кечаси 8-13 даража илиқ, кундузи 20-25 даража иссиқ бўлади.\nҚашқадарё ва Сурхондарё вилоятларида ҳаво ўзгариб туради, ёғингарчилик кутилмайди. Шамол ғарбдан 7-12 м/с тезликда эсади. Ҳарорат кечаси 11-16 даража илиқ, кундузи 22-27 даража иссиқ бўлади.\nАндижон, Наманган, Фарғона вилоятларида ҳаво ўзгариб туради, ёғингарчилик кутилмайди. Шамол ғарбдан 5-10 м/с тезликда эсади. Ҳарорат кечаси 8-13 даража илиқ, кундузи 20-25 даража иссиқ бўлади.\nРеспубликанинг тоғли ҳудудларида ҳаво ўзгариб туради, айрим жойларда ёмғир ёғиши мумкин. Шамол ғарбдан 7-12 м/с тезликда эсади. Ҳарорат кечаси 4-9 даража, кундузи 10-15 даража илиқ бўлади.\n4 октябрь куни Ўзбекистонда қандай об-ҳаво кутиляпти? 03 окт, 14:42\n15 сентябрь куни Ўзбекистонда кутилаётган об-ҳаво маълумоти 14 сен, 13:44\nДам олиш кунлари Ўзбекистонда қандай об-ҳаво кутиляпти? 06 сен, 10:13\n4 сентябрь куни Ўзбекистонда кутилаётган об-ҳаво маълумоти 03 сен, 12:05\n16 май куни Ўзбекистонда кутилаётган об-ҳаво маълумоти 15 май, 14:10\nҚозоғистон президентининг ўғли сурати биринчи бор эълон қилинди 15 окт, 00:04 398\nОтабек Умаров 23 ноябрь куни Нурмагомедов ташриф буюришини маълум қилди 14 окт, 23:36 241\n«AVTO 60 OY» МЧЖга нисбатан жиноят иши қўзғатилди 14 окт, 23:18 332\nДон, ун ва нон етказиб бериш тизимига бозор механизмлари тўлиқ жорий этилмоқда 14 окт, 22:54 235\n"Ялла" ансамбли ижро услубидаги болалар мусиқа мактаби очилади 14 окт, 22:33 163\nДепутат: Доллардан воз кечиш пайти келди 14 окт, 22:31 684\nҚорақалпоғистонда поезд фавқулодда тормоз бериб Nexia’ни уриб тўхтади (видео) 14 окт, 22:14 515\nАОКА раҳбарияти БААда қироллик оиласи аъзоси билан учрашди (фото) 14 окт, 21:54 342\nКомил Алламжонов: «Жаҳонгир Отажоновни яхши кўриб тинглаш учун шахсан бизга лицензия керак эмас» 14 окт, 21:35 855\nҚашқадарёда эркак божаси ва қайнакаси томонидан шафқатсизларча ўлдирилди (видео) 14 окт, 21:20 1 126


«Мен кўпроқ оддий одамлар билан гаплашсам, ниятларингизни билсам дейман» – Шавкат Мирзиёев - Namanganliklar.uz\n«Мен кўпроқ оддий одамлар билан гаплашсам, ниятларингизни билсам дейман» – Шавкат Мирзиёев\nШавкат Мирзиёев “Даштбоғ” кичик саноат зонасидаги корхоналарни кўрганидан кейин маҳалладаги шароитларни кўздан кечирди Президент матбуот хизмати. Исмоил Киргизов ва Малика Парпиева хонадонида бўлиб, улар билан суҳбатлашди. Гурунгга қўни-қўшнилар ҳам келди.\n“Мен кўпроқ оддий одамлар билан гаплашсам, сизларнинг кўзларингизга қарасам, ниятларингизни билсам дейман”, — деди Шавкат Мирзиёев.\n“Нима учун ҳамма кучни маҳаллага ташлаяпмиз. Марказдаги битта кўчани ёритиб қўйганимиз билан одамлар рози бўлмайди-ку. Маҳаллалардаги одамларимиз, аёлларимиз, жонажон ёшларимизни ким эшитади?!\nНаманган вилоятида ҳам 141 та маҳаллада муаммолар бор — қаерда йўл йўқ, қаерда сув йўқ, қаерда ишсизлик кўп. Ушбу камчиликларни билиб, ҳис қилиб, катта маблағ билан келганмиз.\nЭнди уни ким назорат қилади, ким халқни ўйлайди? Маҳалла, жамоатчилик. Энди маҳалла раиси янгиликка интилган, одамларнинг оғирини енгил қиладиган бўлиши керак“, — дея таъкидлади Шавкат Мирзиёев.\n«Даштбоғ» маҳалласи идораси, Давлат хизматлари маркази филиали кўздан кечирилди.\n1 161 Ko'rishlar


Янги президентлар учун биринчи рақамли борт\n15:31 / 14.05.2016\nАҚШ президентларининг янги самолёти Boeing 747 бўлиши кутилмоқда. Пентагон самолётни ишлаб чиқишга буюртма берди, "Биринчи рақамли борт" 2024 йилда парвоз қилиши мўлжалланган.\nАмерикада янги президент сайловларига тайёргарлик кетаётган бир пайтда АҚШ ҳарбий ҳаво кучлари (ҲҲК) янги президентни дунё бўйлаб олиб юрадиган "Биринчи рақамли борт"(Air Force One) самолётини ишлаб чиқишга киришиб кетишди.\nАҚШда асосий бортларни алмаштириш тез-тез рўй берадиган ҳодиса эмас, бу самолётлар аниқ бир президентга мослаб қурилмайди. Бугунги кунда Барак Обамага Boeing 747-200B модификацияли иккита самолёт хизмат кўрсатмоқда.\n2015 йилнинг январида Boeing 747-8 янги президентлик самолёти бўлиши тўғрисида маълум қилинган эди.\nАгар самолётни йиғиш режа бўйича кетса, АҚШнинг бўлажак президентларидан бири 2024 йилда ундан хизмат сафарларида фойдаланади. Самолёт 30 йилча хизмат кўрсатиши кўзда тутилмоқда.\nИкки самолёт ҳам мамлакатнинг биринчи рақамли кишиси хавфсизлиги ва қулайлигини таъминлаш мақсадида сўнгги технологияга биноан жиҳозланган. Самолётларнинг умумий қиймати ошкор этилмади. Оқ уйнинг расмий сайтида жойлаштирилган ҳужжатларга кўра, бугунги кунда президент фойдаланаётган самолётлар кучли электромагнит зарбларга чидамли электроника билан бойитилган.\n2010 йилда ҲҲК ҳисоботига асосан икки Boeing 747-8 самолёти ҳам тезкор учишга 56 фоиз тайёр бўлиши мумкин, ҳозирги Boeing 747-200 эса 28 фоиз.


USENET 2016 digital-конференцияси юзлаб интернет-мутахассисларни бирлаштиради » Ўзбекистон янгиликлари – Zamin.uz\nLedokol Group, UZINFOCOM ва Beeline 20 апрел куни International Hotel Tashkent меҳмонхонасида бир неча мамлакатдан ташриф буюрган маърузачиларни бирлаштирадиган ҳалқаро USENET 2016 digital-конференциясига таклиф этишмоқда.\nВиктор Елисеэв, Dentsu Aegis Network Kazakhstan бошқарувчи директори: “Интернет нафақат ҳаридорнинг феъл-атворини ўзгартиради, балки бозорнинг янги қоидаларини ҳам жорий этади. Биз рақамли иқтисодиётнинг трансформация даврини бошдан кечирмоқдамиз, ва бу янада илҳомлантиради. Глобал тажриба ва локал перспективалар – digital-имкониятлар билан бир қаторда муваффақиятга эришишнинг энг яхши йўлидир. USENET конференцияси интернет-индустрия иштирокчилари учун айниқса муҳим ва керакли. Мазкур ташаббус Тошкентга бошқа мамлакатлардаги экспертларни жалб қилган ҳолда ҳар йиллик анъанага айланишига умид қиламан”.\n16:02 Beeline “Eвраосиё мобил кубоги” ғолибларини эълон қилди: Ўзбекистонлик жамоа ТОП-3таликда ва жаҳон биринчилига йўл олмоқда


Петреус Тошкентга кейинроқ келади\n12 май 2021, Тошкент вақти: 04:10\nМарказий Осиё сафари доирасида Бишкекка келган генерал Дэвид Петреус Қирғизистондаги Америка ҳарбий базасининг ёпилиши тўғрисидаги ахборотни рад этди.\nАҚШнинг Афғонистон учун маъсул генерали Дэвид Петреус Марказий Осиë сафари доирасида минтақанинг Тошкентдан бошқа барча тўрт пойтахтида бўлди.\nГенерал Дэвид Петреуснинг Бишкек сафаридан бир ҳафта олдин халқаро ахборот агентликлари тарқатган хабарда Россия Қирғизистонга 2 миллиард доллар миқдорида қарз бераётгани ва шу муносабат билан расмий Бишкекнинг Кремлга совға сифатида АҚШ базасини мамлакатдан ҳайдаб чиқариш тараддудини кўраётгани айтилган эди.\nБироқ АҚШ генерали Бишкекда ўтказган матбуот анжуманида қирғиз расмийлари бу хабарларни рад этганини билдирди:\n- Мен учрашган қирғиз расмийлари бу ҳақдаги маълумот фақат хориж ахборот воситаларида пайдо бўлгани, қирғиз матбуоти эса бу хабарни ўша манбадан кўчириб босганини айтдилар.\nБундан ташқари, Қирғизистон ҳукуматининг олий даражадаги раҳбарларидан бири Россия билан иқтисодий маънодаги музокаралар пайтида АҚШ базасини мамлакатдан чиқариш масаласи муҳокама қилинмаганига мени ишонтирди.\nШунинг учун ҳам база Қирғизистондан чиқарилиши ҳақидаги хабарни асоссиз, деб ҳисоблайман, деди Дэвид Петреус.\nАйни пайтда¸ расмий Бишкек хориж матбуотида пайдо бўлган бу хабарни расман тасдиқламади ва раддия ҳам бермади.\nАҚШ базасининг Қирғизистондан чиқарилиши борасидаги хабар матбуотда биринчи марта пайдо бўлаётгани йўқ. Лекин бу маълумотларни ҳар сафар қирғиз расмийлари эмас, балки Вашингтон вакиллари рад этиб келадилар.\nАҚШнинг Ироқ ва Афғонистондаги қўшинлари қўмондони генерал Дэвид Петреус журналистларнинг бундай ҳолатни қандай баҳолаш мумкинлиги тўғрисидаги саволига ҳам жавоб берди:\n- Балки бу саволни бошқа бир шахсга берганингизда маъқулроқ бўларди. Мен қирғиз расмийлари билан учрашувим пайтида, “АҚШ базаси мамлакатдан чиқарилмаслиги тўғрисида баёнот берсам бўладими?” деб сўрадим. Улар бунга қаршилик қилмадилар.\nАҚШ базасининг мамлакатдан чиқарилиши тўғрисида матбуотда пайдо бўлган гапларга келсак, уни музокаралар олиб боришнинг марказий осиёча услуби сифатида баҳоласа бўлади. Бу ҳам нормал кўринишдир, деди генерал.\nАҚШ ҳарбий қўмондонлиги вакилининг айтишича, АҚШ ҳар йили Қирғизистонга 150 миллион доллар миқдорида молиявий кўмак кўрсатади. Жумладан, бу пулнинг 63 миллионини Бишкекдаги Америка базаси беради.\nАйни пайтда Қирғизистонда АҚШ ҳарбий базасининг олиб чиқиб кетилишини талаб қилувчи сиёсий кучлар ҳам мавжуд. Улардан бири Қирғизистон коммунистик партиясидир.\n- Мен қардош Ўзбекистон, Хитой ва Россияга қарши қаратилган АҚШ базасини мамлакатдан чиқариб юбориш керак. деб ҳисоблайман, деди Бишкекдаги митинглардан бирида сўзга чиққан коммунистлар партияси раҳбари Клара Ажибекова.\nБироқ мухолифатдаги партияларнинг кўпчилик қисми АҚШ базасини мамлакат хавфсизлиги кафолати сифатида баҳолайдилар.\nАйтиб ўтиш лозимки, АҚШнинг Ироқ ва Афғонистондаги қўшинлари қўмондони генерал Дэвид Петреус Бишкекка Марказий Осиё сафари доирасида келган эди. У Тожикистон, Туркманистон ва Қозоғистонда ҳам бўлди.\nАҚШнинг Ўзбекистондаги элчихонаси маълумотига кўра, генерал бу сафар Тошкентга бормайди, лекин бундай сафар кейинроққа режалаштирилган.\n- Генерал Петреуснинг яқин ойлар ичида Ўзбекистонга сафар қилиши кутилмоқда. Лекин бу сафарнинг аниқ вақти аниқ эмас, деди АҚШнинг Ўзбекистондаги элчихонаси матбуот хизмати вакили Саида Чориева.\nСўннги хабарларга кўра¸ сешанба куни Вашингтонга қайтган генерал Петреус¸ чоршанба куни янги президент Барак Обамага минтақага қилган сафари ва ўтказган музокаралари юзасидан ҳисоб беради.


Қозоғистон чегара атрофида яшовчи аҳолига 2 фоизли кредит ва 1,5 йиллик иш стажи бериши мумкин\nusd/kzt 424.84 eur/kzt 453.6\nrub/kzt 7.3 cny/kzt 63.91\n13 Январь 15:56\nNUR-SULTAN. Kazinform - Қозоғистон Парламенти Сенати аъзоси Ольга Булавкина чегарага яқин ҳудудларда аҳолини уй-жой билан таъминлаш имкониятларини яхшилашни таклиф қилди, деб хабар беради Kazinform мухбири.\nСенатор Ольга Булавкина Қозоғистон Бош вазири Алихан Смаиловга йўлланган депутатлик сўровида чегара ҳудудларини ривожлантириш масаласини кўтарди. Депутат январ ойидаги фожиали воқеаларни эслаб, бу масалани ҳал этиш муҳимлигини таъкидлади.\nОльга Булавкина чегара ҳудудларида 1,5 миллиондан ортиқ аҳоли истиқомат қилаётгани ва бу кўрсаткич ҳар йили камайиб бораётганини айтди. Унинг сўзларига кўра, бунга мактаб ва болалар боғчаларининг ёпилиши, тадбиркорлик салоҳияти пасайиши, инфратузилма ва уй-жой қурилишининг йўқлиги сабаб бўлмоқда.\n«Биринчи навбатда, ҳудудларни ривожлантириш доирасида тегишли соҳаларда фаолият юритаётган тадбиркорларга алоҳида солиқ имтиёзлари ва преференцияларни қўллаш зарур. Бу кичик ва ўрта бизнесни ривожлантириш имконини беради ва эркин иқтисодий зоналар моделида стартапларни амалга оширишга туртки беради. Иккинчидан, 2 фоиздан кўп бўлмаган имтиёзли кредитлардан фойдаланиш. Учинчидан, меҳнат стажини ҳисоблашни 1,5 га ошириш коэффициентини жорий этиш лозим, бу меҳнатга лаёқатли мигрантларнинг меҳнатга лаёқатли ҳудудлардан қўшимча оқимини жалб этиш имконини беради. Юқоридаги барча чора-тадбирлар чегарадош ҳудудларни ривожлантириш, меҳнат ресурсларининг ҳудудий ҳаракатчанлигини ошириш, давлат дастурларини амалга ошириш учун ажратилаётган бюджет маблағларидан оқилона фойдаланишни рағбатлантиради», — деди Ольга Булавкина.\nҚозоғистонда постдокторантларга маоши 500 минг тенге бўлган 1000 та грант ажратилади\nҚозоғистонда 130 мингга яқин талаба ва докторантларнинг стипендияси оширилади\nЁшлар сиёсати: Қозоғистоннинг яна 6 вилоятида уй-жой дастурлари ишга туширилади\nҚозоғистонда миллий қадриятлар тарғиботига ажратиладиган маблағ оширилиши мумкин\n1 Қозоғистон ва Туркия чақалоқлар реанимацияси бўйича қўшма лойиҳани бошлайди\n2 Маймун чечагидан қандай ҳимояланиш мумкин\n3 Қозоғистонда маймун чечаги билан касалланиш ҳолатлари қайд этилмади\n4 Қозоғистон Эрон билан транспорт ва логистикани ривожлантириш бўйича музокаралар олиб бормоқда\n5 ҚР Президенти Индустрия ва инфратузилмаларни ривожлантириш вазирини қабул қилди


Яқинда ижтимоий тармоқларда Пастдарғом туманидаги бир ҳолат юзасидан ноҳолис ёндашилган видео тарқалди.\nБатафсил Журналист нима учун холисликни йўқотди?\nПастдарғом туманида камбағал ва ёрдамга муҳтож бўлган 1860 та оила мавжуд\nTue, 12/05/2020 - 10:36\nКамбағаллик юртимизда кўп йиллар “ёпиқ мавзу” бўлиб келди. Жорий йил 24 январь куни Олий Мажлисга Мурожаатномада давлатимиз раҳбари бу ҳақда очиқ-ойдин гапирди ва тарихимизда биринчи марта камбағалликни қисқартириш устувор вазифа сифатида белгилаганди.\nБатафсил Пастдарғом туманида камбағал ва ёрдамга муҳтож бўлган 1860 та оила мавжуд\nThu, 07/05/2020 - 14:54\nЎзбекистон Республикаси Президентининг 2019 йил 5 февралдаги “\nБатафсил Аҳолини рўйхатга олишда сифат ва самарадорлик кўрсаткичларининг долзарблиги\nWed, 06/05/2020 - 15:22\nҲа, бугун пастдарғомлик ёшларни шундай атасак бўлади. Пандемия даврида турли соҳа вакилларига санитария-гигиенадан тортиб жамоат ишларигача елкадош бўлиб, уларга ёрдам бераяпти. Ўзбекистон ёшлар иттифоқи туман Кенгаши ташаббуси билан ташкил этилган кўнгиллилар гуруҳи турли манзилли хизматларни бажаришда кўмакдош. Маҳалла ёшлари ҳамда армияга чақирилувчилар етакчиларга кўнгилли бўлиб қўшилиб, ҳар куни 30-40 нафарни ташкил этаяпти. "Саховат ва кўмак" марказларида олиб борилаётган ишларда ўз хизматларини аямаяпти.\nБатафсил ҚАҲРАМОН ЁШЛАР...\n15 сотих томорқа ортидан рўзғор обод бўлиши мумкинми?\nMon, 04/05/2020 - 15:40\nҲалқимизда сен ерни боқсанг ер сени боқади деган гап бор. Буни тўғри англаган пастдарғом туманининг Чортут маҳалласида истиқомат қилувчи Расул Бобо Зокиров ўзига тегишли 15 сотих томорқасидан унумли фойдаланиб, рўзғор учун зарур бўлган барча махсулотни шу ердан олмоқда. Хонадон бекаси Моҳира онанинг айтишича кўпчилик бўлиб яшовчи ушбу хонадонда йил бўйи бозордан сабзавот ва полиз маҳсулотлари сотиб олинмас экан.\nБатафсил 15 сотих томорқа ортидан рўзғор обод бўлиши мумкинми?\n“Адолат” СДП Самарқанд вилоят Кенгаши Сардобага инсонпарварлик кўмагини жўнатди\nMon, 04/05/2020 - 14:59\nСирдарё вилоятининг Сардоба туманидаги сув омборида юз берган ўприлиш туфайли сув тошган ҳудуддан 12 мингга яқин юртдошларимиз эвакуация қилинди. Уларга давлатимиз раҳбари бошчилигида барча зарур шароитларни яратиш борасида тезкор, тизимли ишлар олиб борилмоқда. Бироқ, бу кўпчиликнинг иши, шундай дамларда бирлашиб, табиий офатдан жабрланган аҳолига ёрдам кўрсатиш барчамизнинг инсонийлик бурчимиз деб ҳисоблайдиган Ўзбекистон “Адолат” СДП Самарқанд вилоят Кенгаши Сардобага инсонпарварлик кўмагини жўнатди.\nБатафсил “Адолат” СДП Самарқанд вилоят Кенгаши Сардобага инсонпарварлик кўмагини жўнатди


Террористик ва экстремистик ташкилотларга адашиб кириб қолганлар жазоланмайди | NORMA.UZ\nТеррористик ва экстремистик ташкилотларга адашиб кириб қолганлар жазоланмайди\nПрезидентнинг 19.09.2018 йилдаги «Террористик, экстремистик ёки бошқа тақиқланган ташкилот ва гуруҳлар таркибига адашиб кириб қолган Ўзбекистон Республикаси фуқароларини жиноий жавобгарликдан озод этиш тартибини такомиллаштириш тўғрисида»ги Фармони имзоланди. Ҳужжат ЎзАда жойлаштирилган.\nТеррористик, экстремистик ёки бошқа тақиқланган ташкилот ва гуруҳлар таркибига адашиб кириб қолган Ўзбекистон фуқароларининг мурожаатларини кўриб чиқиш бўйича Республика идоралараро комиссияси (Комиссия) тузилди.\nМаълумот учун: террорчилик гуруҳи – олдиндан тил бириктириб террорчилик ҳаракатини содир этган, бундай ҳаракатга тайёргарлик кўрган ёки уни содир этишга суиқасд қилган шахслар гуруҳи. Террорчилик ташкилоти – 2 ёки ундан ортиқ шахснинг ёки террорчилик гуруҳларининг террорчилик фаолиятини амалга ошириш учун барқарор бирлашуви («Терроризмга қарши кураш тўғрисида»ги Қонуннинг 2-моддаси).\nЭкстремистик гуруҳ – олдиндан тил бириктириб экстремистик фаолиятни амалга ошираётган ёки уни содир этишга суиқасд қилаётган икки ёки ундан ортиқ шахс. Экстремистик ташкилот – экстремистик фаолиятни амалга оширганлиги туфайли ўзига нисбатан фаолиятини тугатиш ёки тақиқлаш тўғрисида суднинг қонунда назарда тутилган асослар бўйича қонуний кучга кирган қарори қабул қилинган ташкилот («Экстремизмга қарши курашиш тўғрисида»ги Қонуннинг 3-моддаси).\nМурожаатларни кўриб чиқиш ва жиноий жавобгарликдан озод этишнинг аниқ механизми бироз кейин алоҳида тасдиқланади. Бироқ ҳозирданоқ 2018 йил 1 ноябрдаги «амнистия» қуйидаги фуқароларга дахл этиши маълум:\nКомиссия хулосасига асосан улар жиноий жавобгарликдан озод этилади. Салбий хулоса чиқарилган тақдирда барча ҳолатлар ўрнатилган тартибда кўриб чиқилади. Бунда жиноят тўғрисидаги қонун ҳужжатлари Комиссия бунга ҳақли бўлмаган ҳолларда ҳам жавобгарликдан озод этишга йўл қўйишини инобатга олиш лозим. Масалан, террорчилик фаолиятини амалга ошириш мақсадида ўқувдан ўтган, чиқиб кетган ёки ҳаракатланган (ЖКнинг 155-2-моддаси) ёки терроризмни молиялаштирган (ЖКнинг 155-3-моддаси) шахслар чин кўнгилдан пушаймон бўлганда. Бироқ бу масала ҳуқуқни муҳофаза қилувчи органлар томонидан жиноят ишларини кўриш доирасида ҳал этилади, кўриб чиқилаётган Президент Фармони эса бундай ҳолларда қўлланмайди.\nФуқароларнинг қилмишига пушаймонлиги ҳамда айбини бўйнига олиши тўғрисидаги аризалари хорижда уларнинг яшаш жойи бўйича Ўзбекистон дипломатик ваколатхоналарига ёхуд мамлакатимизнинг ҳуқуқни муҳофаза қилувчи органларига берилади.\nУшбу Фармон билан жиноий жавобгарликдан озод этилиб, тақиқланган ташкилотлар фаолиятида иштирок этиш билан боғлиқ жиноятни қайта содир этган шахснинг такрорий мурожаати кўриб чиқилмайди.


ОМУХТА ЕМ – Tadbirkor-Fermer\nОмухта ем (комбикорм) бир неча хил концентрат емларнинг аралашмасидан иборат бўлиб, молларни боқишда текширилиб аниқланган ва озиқлик аҳамияти тасдиқланган махсус рецептлар бўйича тайёрланди. Рецептлар эса моллар учун зарур бўлган барча озиқ моддалар етарли миқдорда бўлишини, уларнинг энергияси молнинг физиологик талабини қондира олиши ҳисобга олиб тузилади. Омухта емларни тайёрлашдан мақсад бир хилдаги емнинг таркибида етишмайдиган ёки умуман бўлмаган озиқ моддалар, витаминлар, минерал модда ёки микроэлементларни иккинчи, учинчи ёки бир нечта хил ингридиентлар\nаралаштириш йўли билан тўлдиришдан иборатдир.\nОмухта емларнинг энергетик қиммати юқори. Уни соғин сигирларга едирилганда сут маҳсулдорлиги 10–\n20% ортади. Бундан ташқари, сут етиштиришга сарфланадиган озиқ моддаларнинг сарфи 7–15% камаяди. Бу\nкўрсаткичлар омухта ем тайёрлашнинг аҳамияти катта эканини билдиради. Тажрибаларнинг кўрсаткичлари бўйича, ҳар турдаги мол ёки паррандага хос рецепт асосида тайёрланган тўлиқ рационли омихта емнинг 1 тоннаси шу миқдордаги донни майдалаб тайёрланган концентрат емга қараганда сут маҳсулдорликни 250–300 кг га, гўшт маҳсулотини 25–30 кг га, тухумни 750–900 донага ошириш имконини беради.\nҲозирги омихта ем саноати 4 хил омихта ем ишлаб чиқаради: тўлиқ рационли омихта ем, омихта ем – концентрат, оқсил ва витаминлар билан тўйинтирилган ем, премикслар.\nТўлиқ рационли омихта ем. Кўп хил ингридиентлар аралашмасидан иборат қоришма бўлиб, мол организмининг жами озиқ моддаларга, макро- ва микроэлементларга, витаминларга, тўлиқ тўйимли аминокислоталарга бўлган талабини тўлиқ қондира оладиган қилиб тайёрланади. Шунингдек, молни тегишли калория билан таъминлайди. Бу ем молга якка ҳолда берилиши лозим. Шунинг учун кўпроқ парранда, чўчқа, айрим ҳолда эса отларга тайёрланади.\nОмухта ем – концентрат. Майдаланган дон, буғдой кепаги, кунжаралар, балиқ ёки гўшт ва суяк уни,\nкўкат ўт уни, минерал тузлар, препарат ҳолатдаги витаминлар, антибиотиклар, биологик жиҳатдан актив моддалардан аралаштирилиб тайёрланади. Бундай ем молнинг озиқ рационига ем сифатида қўшимча қилиб киритилади.\nОқсил ва витаминли ем. Кунжара, ачитқи, дуккакли ўсимликларнинг дони ва шунинг каби бошқа протеинга бой озиқлар майдаланиб аралаштирилади. Сўнгра унга препарат ҳолдаги витаминлар, биовит, пенисиллин, биомисин каби биостимуляторлар, макро- ва микроэлементлар қўшилиб тайёрланади. Бундай омихта қўшимчалар хўжалик фермалари қошидаги озиқ тайёрлаш сехларида ишлаб чиқариладиган аралаш емларнинг мажмуйини оқсил ва витаминлар билан бойитиш мақсадида емга қориштирилади. Шунингдек,\nрационларга киритиладиган емни аминокислоталар ва витаминлар билан тўйинтириш учун ҳам қўлланилади.\nПремикслар. Биологик фаол моддалар, витаминлар, микроэлементлар, ферментлар, аминокислоталар, антибиотиклар, антиоксидантлар (ёғ ва витаминларнинг оксидланишини бартараф этувчи моддалар) дори дармон препаратлари, профилактика воситалари, майдаланган дон озиқлар аралаштириб тайёрланади. Премикслар, омихта емларга, оқсил ва витаминли концентратларга қўшиб, уларни тўйинтириш учун


Эркин микрофон - "Бугунги зиëлиларни тарих кечирмайди"\n26 октябр 2021, Тошкент вақти: 11:30\n"Саводсиз халқни йўлга бошлайдиган зиëлилар ҳаммаси ҳайкал қуриб¸ маддоҳлик қилаëтган бўлса¸ қўлимиздан нима келади?" дейди ўзбекистонликлардан бири.\n“Мустақил бўлдик. Хоҳлаган ишимизни қиламиз.”\nХоразмдан телефон қилган тингловчимиз суд ижрочилари ва ҳуқуқ-тартибот тузилмаларининг бефарқлиги туфайли турмуш ўртоқлари билан ажрашган кўпчилик аёллар болаларининг алимент пулларини ўз вақтида ололмаётганидан шикоят қилди.\n- Ало¸ ассалому алайкум\nОзодлик: Ваалайкум ассалом.\n- Мен Хоразм вилояти¸ Гурлан туманиданман. Исм-фамилиям Оллоберганов Назир. Беруний кўча¸ проезд 1¸ 6 уй. Мен бир норозилигимни айтмоқчиманда. Гурлан туманида суд ижрочиларининг қилиб ўтирган ишларини айтмоқчиман. Менинг қизим алимент олади. Булар уч ойдан ўтган алиментни прокуратурага ўтказиши керак. Булар ҳеч қанақа ўтирмайди. Олти-етти ой¸ бир йил судраб юраверади. Вилоят¸ республика прокуратурасига ëзасан¸ яна айланиб Гурлан прокурорининг қўлига тушади. Гурлан прокурори ҳеч қандай чора кўрмасдан¸ сохта жавоб қайтаради.\nОзодлик: Суд ижрочилари нима деяпти?\n- Суд ижрочисининг ëнига борасиз. Сизни кабинетдан ҳайдаб чиқаради. “Мустақил бўлдик. Хоҳлаган ишимизни қиламиз” дейди. Суд ижрочилари шунақа қилиб ўтирибди¸ дейди хоразмлик суҳбатдошимиз.\n"Биз оддий халқнинг қўлимиздан нима келади?"\nЎзбекистондан сим қоқиб¸ ўз номини айтишимизни истамаган навбатдаги суҳбатдошимиз эса мамлакатда авж олиб бораётган қама-қамаларга ўз муносабатини билдирди.\n- Мусулмонларга бўлаëтган қамалиш ҳақида фикримни айтмоқчи эдим. Бу мусулмонларнинг ҳеч қандай айби йўқ. Улар фақат “Ла илаҳа иллаллоҳ” дегани учун қамалмоқда. Бу ҳам Оллоҳнинг бир синови. Мен уларга сабр тилайман. Бундан кейин ҳам бошқа номлар билан кўп мусулмонлар қамалади ҳали. Мана 20 йилдан бери мусулмонларга нисбатан қама-қама бўлаяпти. Қанчадан қанчаси юртдан сургун қилинди. Уларнинг битта айби раббим Оллоҳ деганлиги. Бошқа ҳеч қандай айби йўқ. Мусулмонлар бунга сабр қилишлари керак. Оллоҳдан фақат дуо қилиб сўрашлик керак.\nОзодлик: Сабр қилиш керак деяпсиз. Зулмга қачонгача сабр қилинади?\n- Энди биз оддий халқнинг қўлимиздан нима келади? Бизга йўл кўрсатадиган одам йўқ. Ўтган сафар Қурултой эшиттиришида Мўътабар Аҳмедова деган аëл чиққан эди. Мен шу аëлнинг фикрига тўлиқ қўшиламан. Одамларга зиëлилар йўл кўрсатиши керак. Бу оддий саводсиз халқ нимани тушунади? Саводсиз халқни йўлга бошлайдиган зиëлилар ҳаммаси ҳайкал қуриб¸ шеърхонлик қилаëтган бўлса¸ қўлимиздан нима келиши мумкин? Зиëлилар ҳам ўйлаб кўришлари керак. Зиëли тарихда ҳар доим озчилик бўлган. Эртага тарих уларни кечирмайди Худо хоҳласа¸ дейди бу суҳбатдошимиз.\nШу ўринда эслатиб ўтсак, Тошкентда 83 киши Анвар қори Турсунов ҳаётига қасд қилганликда ва Ички ишлар вазирлиги ходими Ҳасан Асадовни ўлдирганликда айбланиб қамоққа олинган. Сирдарёда эса 67 киши “жиҳодчилар” гуруҳига мансубликда айбланиб, ҳибсда сақланмоқда.\nОлдинда ҳеч ëруғлик йўқ...\nНавбатдаги суҳбатдошимиз эса шу кунларда Москвада ишлаётган ўзбекистонлик муҳожир. У журналист Хайрулла Ҳамидов ва кинотасвирчи Умида Аҳмедоваларнинг қамалишига муносабат билдиради.\n- Айтмоқчиманки¸ мана шунақа яхши инсонларни қамаб қўйганидан жуда хафа бўлдикда. Бизлар билан ишлайдиганларнинг ҳаммаси хафа бўлдида. Ўша “Холислик сари”ни ҳам эшитганмиз. Мана телефонларимизга ëзилган.\nОзодлик: Мана бугун кинотасвирчи Умида Аҳмедова устидна суд бошланди. Билсангиз керак-а?\n- Ҳа¸ биламан. Биз лекин унинг олган расмларини кўрмадик. Менимча¸ ўша расмга ëки кинога ҳақиқатни туширган. Ҳақиқатни айтиб бўлмайди ҳозир. Яхшиям сизларнинг эшиттиришларингиз бор. Одам сал гапириб нима қилади. Ўзимизда бировга гапира олмасангиз. Ҳайронман қачонгача давом этади бу¸ дейди Москвада ишлаётган ўзбекистонлик муҳожир.\nБу суҳбатдош Ўзбекистон раҳбарияти халқни ўйласа яхши бўлар эди, деб ўз сўзида давом этади.\n- Президентимиз ҳам мана 72 га чиқибдилар. Умрлари узоқ бўлсин. Энди сал ўйласалар бўларди. Нимагадир ўзларининг гаплари олдинги Каримов эмас. Кеча мана гапларини эшитдик. 58 та қонун чиқарибди. Ҳаëтда амалда бўлмаган қонуннинг нима кераги бор? Каримов бехабар дейди. Йўқ¸ ҳамма нарсадан хабари бор унинг. Етказиб туришади. Ҳайкал масаласини қаранг энди. Рус солдати ҳайкали масаласини.\nОзодлик: Улуғ ватан уруши иштирокчиларига қўйилган ҳайкални назарда тутаяпсизми?\n- Чеккароққа олиб бориб ўрнатиб қўйса бўларди. Бир томондан Россияда юрганларга таъсири бўладими деб ўйлайсиз. Бу гаплар энди ҳаммамизга тегадида. Тожикистоннинг йўлини бекитишини қаранг. Нима кераги бор? Бунинг орқасидан яна кимнингдир чўнтаги қаппаяди. Қўшнилар билан яхши бўлиш керакда. Мана эр-хотин минадан портлаб ўлди. Исфарада бизларнинг ўртоқларимиз бор. Жуда яхши инсонлар ҳаммаси. Кўраяпсизми¸ ҳаммаси айланиб бориб Каримовга тақалаяпти. Кризисга олдиндан тайëрланганмиз дейди. Қани ҳеч нарса ўзгаргани йўғу. Бизда кризис бундан 15 йил олдин бошланган. Ҳозир тупикдамиз. Олдинда ҳеч бир ëруғлик йўқ¸ дейди Москвада меҳнат қилаëтган ўзбекистонлик муҳожир.


[2020-10-28 18:52:45] Notice: Undefined variable: http_accept_language in /opt/www/vhosts/olympicboxing.uz/httpdocs/index.php on line 64\nХабарингиз бор, бугун Россиянинг Екатеринбург шаҳрида бокс бўйича жаҳон чемпионати старт олади. Шу муносабат билан, Ўзбекистон бокс федерацияси раҳбарияти ҳам шу кунларда Екатеринбургда бўлиб турибди.\nСакен Полатов жаҳон чемпионати олдидан боксчиларимиз билан учрашди\nХабарингиз бор, эртага Екатеринбургда бокс бўйича жаҳон чемпионати старт олади. Ўзбекистон терма жамоаси боксчилари мусобақага ҳар томонлама тайёр бўлиб улгуришган.\nЁш боксчиларимиз Белоруссиядаги мусобақадан медаллар билан қайтишди\nБелоруссиянинг Минск шаҳрида бокс бўйича ўсмирлар ўртасида В.В. Ботвинник хотирасига бағишланган халқаро турнир якунланди. Турнирда жаҳоннинг 9 мамлакати қаторида ўзбекистонлик ёш чарм қўлқоп усталари ҳам иштирок этишди.\nЭртага Екатеринбургда бокс бўйича жаҳон чемпионати старт олади. Бугун, 8 сентябрь куни мусобақанинг қуръа ташлаш маросими бўлиб ўтди.\nЎзбекистон терма жамоаси боксчилари Екатеринбургдаги ўқув-машғулот йиғинларини якунлашди\nЎзбекистон терма жамоаси боксчилари Екатеринбургдаги ўқув-машғулот йиғинларини якунлашди. Навбат жаҳон чемпионатига! Эслатиб ўтамиз, терма жамоамиз жаҳон чемпионатида қуйидаги таркибда иштирок этади:\nЧеченистондаги мусобақада 8 та медаль қўлга киритдик\n18-23 август кунлари Чеченистоннинг Грозний шаҳрида бокс бўйича Россия Қаҳрамони, Чеченистоннинг биринчи президенти Ахмат-Хожи Қодиров хотирасига бағишланган халқаро турнир бўлиб ўтди.\nСакен Джетибаевич Полатовни табриклаймиз!\nБугун, 22 август куни Ўзбекистон бокс федерацияси раисининг биринчи ўринбосари, Ўзбекистон Миллий олимпия қўмитаси вице-президенти Сакен Полатов ўз таваллуд айёмини нишонламоқда.\nЖаҳон чемпионати олдидан Миллий олимпия қўмитасида тадбир ташкил этилди\nМиллий олимпия қўмитасида Ўзбекистон бокс федерациясининг йиғилиши ташкил этилди. Унда Ўзбекистон Миллий олимпия қўмитаси президенти Рустам Шоабдураҳмонов, Жисмоний тарбия ва спорт вазирининг биринчи ўринбосари Ойбек Касимов, Ўзбекистон Республикаси президенти админстрацияси масъул ходими Шавкат Султонов, МОҚ вице-президенти ва Ўзбекистон бокс федерацияси биринчи вице-президенти Сакен Полатов, юртимиздаги спорт федерациялари мутасаддилари, жаҳон чемпионатида иштирок этадиган боксчиларимиз, мураббийлар ҳамда ОАВ ходимлари иштирок этишди.\nБоксчиларимиз Чеченистондаги турнирда қатнашишади\n19-23 август кунлари Россия Федерациясининг Грозний шаҳрида бокс бўйича Чеченистон Республикасининг биринчи президенти Ахмат-Хожи Қодиров хотирасига бағишланган XI халқаро турнир ташкил этилади. Мусобақада ўзбекистонлик чарм қўлқоп усталари ҳам иштирок этишади.\nҚувайтдаги Осиё чемпионатида тарихий натижа қайд этган боксчиларимиз Тошкентда тантанали кутиб олинди\nХабарингиз бор, 1-9 август кунлари Қувайтда бокс бўйича ўсмирлар ўртасида Осиё чемпионати бўлиб ўтди. Мусобақада ўзбекистонлик ёш чарм қўлқоп усталаримиз муваффақиятли иштирок этишди. 14 та вазн тоифасида ташкил этилган баҳсларда 14 нафар боксчимиз совриндорлар қаторидан ўрин олди.\nЁш боксчиларимиз ўзбек бокси тарихида янги саҳифа очишди: Осиё чемпионатида 10 та олтин медаль қўлга киритдик!\nКаспийскдаги мусобақа якунлари: 8 та медалга сазовор бўлдик\nРоссия Федерацияси, Доғистон Республикаси, Каспийск шаҳрида бокс бўйича жамоат арбоби Магомед-Салам Умаханов хотирасига бағишланган халқаро турнир ниҳоясига етди.\nЎсмирлар ўртасидаги Осиё чемпионати. Бугун боксчиларимиз Қувайтда иштирокларини бошлашади\nМагомед-Салам Умаханов хотира турнири. Финалда 5 нафар боксчимиз жанг қилади\nКеча Доғистон Республикаси, Каспийск шаҳрида бокс бўйича ўтказилаётган халқаро турнирнинг ярим финал жанглари ташкил этилди. Ярим финал якунларига кўра, 5 нафар боксчимиз финал йўлланмасини қўлга киритди.\nБокс бўйича Ўзбекистон ўсмирлар терма жамоаси Қувайт мезбонлик қиладиган Осиё чемпионатига йўл олди\n3-8 август кунлари Қувайтда бокс бўйича ўсмирлар ўртасида Осиё чемпионати ташкил этилади. Мусобақада қитъамиз мамлакатларидан ёш чарм қўлқоп усталари совринли ўринлар учун кураш олиб борадилар.\nКаспийскдаги мусобақа ўзининг қизғин палласида: боксчиларимиз ярим финал йўлланмаси учун жанг қилишади\nБугун, 1 август куни Каспийскда Магомед-Салам Умаханов хотирасига бағишлаб ўтказилаётган халқаро турнирда чорак финал жанглари бўлиб ўтади. Кун давомида 10 нафар боксчимиз ярим финал чиптаси учун рингга кўтарилади.\n"Қирол кубоги". Нодиржон Мирзаҳмедов олтин медалга сазовор бўлди\n20-27 июль кунлари Таиланд пойтахти Бангкок шаҳрида бокс бўйича халқаро "Қирол кубоги" мусобақаси бўлиб ўтди. Баҳсларда жаҳоннинг 30 мамлакатидан боксчилар совринли ўринлар учун кураш олиб борди. Эркаклар ўртасида 8 та, аёллар ўртасидаги баҳсларда эса 6 та вазн тоифасида жанглар ташкил этилди.\nБоксчиларимиз Россиядаги халқаро турнирда қатнашишади\n28 июль - 3 август кунлари Россия Федерацияси, Доғистон Республикасининг Каспийск шаҳрида бокс бўйича Магомед-Салам Умаханов хотирасига бағишланган 21-Халқаро мусобақа бўлиб ўтади.\n"Қирол кубоги". Ҳозирча битта бронза, Нодиржон Мирзаҳмедов эса финалга йўл олди\nТаиланд пойтахти Бангкок шаҳрида бокс бўйича халқаро "Қирол кубоги" мусобақаси бўлиб ўтмоқда. Бугун турнир доирасида ярим финал жанглари ташкил этилди.\nТошкент шаҳар бокс федерацияси мураббийлари иштирокида йиғилиш ташкил этилди\nЎзбекистон бокс федерацияси биносида Тошкент шаҳар бокс федерацияси мураббийлари иштирокида йиғилиш бўлиб ўтди. Унда Ўзбекистон бокс федерацияси мутасаддилари, Тошкент шаҳри Жисмоний тарбия ва спорт бошқармаси раҳбари Анвар Мурсақулов ва бошқалар иштирок этишди.\nСтраницы: Предыдущая1 ... 8586878889 ... 109Следующая


Элликқалъада саксовул ўғрилари ушланди — Kar24.uz\nЭлликқалъада саксовул ўғрилари ушланди\n2020 йил 9 январь куни Элликқалъа тумани инспекциясининг давлат инспекторлари рейд ўтказди. Мазкур табдир давомида Элликқалъа тумани, «Қирққиз» ОФЙда яшовчи К.А, М.Б. 95 J 481 BA, 95 Z 486 AA бўлган ГАЗ 53 автомашиналарида «Қизил қум» чўл ҳудудидан 4,5 метр куб бўлган саксовул ўсимлигини олиб кетаётган вақтида тўхтатилган. Бу ҳақда қўмита матбуот хизмати маълумот бермоқда.\nМазкур ноқонуний ҳаракат бўйича фуқароларга Маъмурий жавобгарлик тўғрисидаги Кодекснинг 79-моддаси 1-қисмига асосан ҳар бирига 1 115 000 сум жарима, табиатга етказилган зарарини қоплаш 2 809800 сум ҳисобланди.\nPrevious Нукус шаҳрида қалбакилаштирилган «Тест-2019» тўпламлари сотилмоқда. ДТМ огоҳлантиряпти\nNext Әдиллик министри жаслар менен ушырасты


“ҚУВВАТНИ ҲИС ҚИЛ, КЕЙИН ЭСА…” — Ishonch Gazetasi\nЗамон шиддат билан илгарилаган сайин ҳаётимизга турфа янгиликлар кириб келяпти. Устимиздаги кийим-бош, овқатимизу ичимлигимиз турфа. Номлари ҳам “турфа”. Мана шу “турфа” нарсалар ўзининг “бежиримлилиги”, “қувватбахшлиги” билан инсонлар онгу-шуурини эгаллаяпти. Назокат Машарипованинг “Hayot ko‘zgusi” газетасида чоп этилган мақоласида баъзи шундай “турфа” ичимликлар ҳақида сўз боради.\nКимга фойда: сотувчи ёки харидор\n– Adrenalin Rush борми?\n– Бор.Келинг .\nЮмуш туфайли бир дўконга кирдим ва у ердан тахминан 10 яшар боланинг Аdrenalin Rush ичимлигини сотиб олиш учун дўкон эгаси билан савдолашаётганига кўзим тушди. Боладан ким учун бу ичимликни сотиб олганини сўраганимда, у бу ичимликни ўзи ичишини, телевизордаги рекламада берилганидек бу ичимликни ичиб инсон кайфияти яхшиланиб, қувватга тўлиши, ўзини осмонларда учиб юргандек ҳис қилишини айтди. Шу заҳоти қулоғимга яна кимнингдир «Ситро ичимлиги борми» дегани эшитилди. Қарасам ёши катта она неварасига ушбу ичимликни сотиб олиб бераётган экан. Невараси тахминан бошланғич синф ўқувчиси. Онанинг фикрича, бу ичимликлар организмга энергия улашар, қолаверса, бола хурсанд бўлар экан. Уларнинг фикрини эшитар эканман, ичимликларнинг инсон организмига таъсири қандайлигига, қолаверса, харидор ва сотувчиларнинг саводхонлик маданиятига эътибор қаратдим ва мулоҳаза қилишга киришдим.\nБугун қайси савдо расталарини қараманг, турли хил номдаги энергетик газли ичимликларга кўзингиз тушади. Унинг устига «қувватлантирадиган, кучингизга куч қўшадиган янги ичимликлар келди, сотиб олинг» дея сотувчилар томонидан айтилаётган мақтовлар қулоғимизга чалинади. Кишини қандай маъно англатиши билан ўйлантириб қоладиган, ажабтовур сўзлардан иборат Red Bull, Flash, Adrenalin Rush, Spike Shooter, тизер, ситро каби энергетик, қолаверса, ОК, кока кола, фенси, фруктис, мохитто каби ичимликларга инсон қандай ружу қўйдики, бугунини уларсиз тасаввур этолмаётган бўлсалар… Ўз қувватингни жамлаб, бир вақтнинг ўзида ўзингга сарфлайдиган, кейин эса ҳолдан тойдириб, турли касалликларга дучор қиладиган энергетик ичимликларга қандай эҳтиёжимиз бор?! Қизиқ! Бундай ичимликларни билиб-билмай ичилаётгани соғлигимиз учун жиддий хавф туғдирмайди деб ким кафолат бера олади?\n– Энергетик ичимликлар дея аталаётган бу турдаги ичимликларни кўп истеъмол қилиш оқибатида организмда тахикардия, гипертония, асабийлик, кислород етишмаслиги каби касалликлар келиб чиқиши мумкин, – дейди 23-сон оилавий поликлиника мудираси, шифокор Меҳрибон Юсупова. – Ушбу ичимликни 18 ёшга тўлмаган болалар, ҳомиладор аёллар, кафеинга таъсирчан қариялар, юрак ва жигар хасталиги билан оғриган инсонлар ичиши мумкин эмас. Ёши катталар учун унинг ўртача дозаси 250 мг ни ташкил қилади. Уни кўп истеъмол қилиш натижасида эса бош оғриғи, қайт қилиш, уйқусизлик, баъзан ўта оғир асоратларга, ҳатто ўлимга ҳам олиб келиши мумкин. Энергетик ичимликларни ичишни нафақат тиббиёт ходимлари, ҳатто спорт мураббийлари ҳам тавсия қилмас эканлар.\nМаълумотларга қараганда, Red Bull ичимлигида 116 мг, Spike Shooterда 428 мг кофеин бўлиб, организмни зўриқтиришга шунинг ўзи етарли экан.\nЭнергетик ичимликлар рекламасида ҳам бундай ичимликларни ҳаддан зиёд истеъмол қилишнинг зарари тўғрисида огоҳлантириш, бу ичимликларни истеъмол қилиш тавсия этилмайдиган шахслар ҳақидаги ахборот мавжуд бўлиши, қолаверса, истеъмолчиларнинг ижтимоий ва спортга оид муваффақиятга эришиш ёки жисмоний ва руҳий ҳолатини яхшилаши учун муҳим аҳамиятга эга деган таассуротни уйғотмаслиги лозимлиги тўғрисида тушунтиришлар берилган. Шунга қарамай ёшлар орасида бу каби ичимликларни истеъмол қилиш шу қадар оммалашиб кетдики, ҳатто бугун чегара билмай қолишди. Очиғи, ёш болалардан тортиб ота-оналар, хатто уни сотаётган сотувчиларнинг саводхонлик маданияти паст даражада эканлиги кўпгина жиддий муаммоларни, соғлик билан боғлик хатарларни келиб чиқишига йўл очмоқда. Бу ичимликларни ҳаддан зиёд истеъмол қилиш натижасида юрак, жигар, ошқозон-ичак фаолиятининг ишлаш тизими сустлашар экан. Ҳақли савол туғилади: Нега унда фарзандларимиз анна шундай ичимликларни сотиб олаётганида қаршилик кўрсатмаймиз, уларга ёш болага ичиш мумкин эмаслиги, зарарли томонларини айтиб тушунтириш бермаймиз. Нима учун тадбиркорлар томонидан очиқдан очиқ ҳали вояга етмаган мактаб ўқувчиларига сотиш йўлга қўйилмоқда? Фарзандларимиз тақдирига, уларнинг саломатлигига шунчалик бефарқмизми?\nЭнди бир ўйлаб кўрайлик, дорихоналардан дори сотиб олиб унинг йўриқномаси билан танишганимизда ўша дорининг организмга фойдали ва зарарли томонлари ёзилади. Нега, энергетик дея аталаётган бундай ичимликларнинг зарарли томонлари ёзилмайди? Агар уларнинг ҳам ичиш мумкин бўлган ёши, фойдали ва зарарли томонлари ёзилганида, балки ота-оналар ҳам тўғри хулоса чиқарган бўлишармиди.\nҲақиқатдан ҳам, қўлимиздаги нарсани нима, қандай хусусиятга эга эканлигини билмаслик, истеъмол қилаётган нарсамиз ҳақида етарлича билимга эга бўлмаслигимиз, аввало ўзимизга зарар етказиши табиий.\nСотувчилар томонидан энергетик ичимликлар ёшига қараб сотилса, балоғатга етмаган болаларга тушунтириш берилса, ота-оналар ҳам ўз фарзандининг саломатлиги йўлида оз бўлса-да тиббий саводхонликка эга бўлсалар эртанги кун эгаларининг янги кунни соғлом қарши олишларига замин яратган бўлар эди.\n2019 йил 22 февраль, 5-сон\n“Hayot ko‘zgusi” газетаси\nEр ости салтанати\n«Жиноятчи…» — китоб! ёхуд муқовасига мос «ажабтовур» матоҳ ҳақида масал


«Ихтисослашган боғчаларга қатнайдиганларнинг атиги 25 фоизи ҳақиқатан ҳам эҳтиёжманд болалар» - Шин\n15:59 / 03.08.2019\n“Республика бўйича 178та ихтисослашган, ақлий ёки жисмоний жиҳатдан имконияти чекланган болалар учун боғчалар мавжуд. Таҳлиллар шуни кўрсатдики, бундай боғчаларга қатнайдиганларнинг атиги 25 фоизи ҳақиқатан ҳам эҳтиёжманд болалар. Қолганлари соппа-соғ. Чунки ихтисослашган боғчаларда бир қатор имтиёзлар бор, улар бепул. Ҳақиқатан ногирон болалар эса навбат кутиб қолиб кетяпти”. Бу ҳақида мактабгача таълим вазири Агриппина Шин 2 августь куни Ахборот ва оммавий коммуникациялар агентлигида бўлиб ўтган очиқ мулоқотда маълум қилди.\n“Ихтисослашган МТМни такомиллаштириш бўйича ишлар олиб бориляпти. Бундай боғчаларга ҳақиқатан ҳам эҳтиёжи борлар бориши керак. Соғлом болалар жойни эгаллаб олгани ҳисобига улар навбат кутиб қоляпти. Яна бир жиҳат. Болани ихтисослашган боғчада алоҳида парвариш қилиб, муолажалар ўтказгандан кейин ижтимоий мослаштириш учун оддий боғчага ўтказиш керак бўлади. Лекин бунинг учун у яна навбат кутиб қолади. Натижада қилинган муолажалар бу вақт оралиғида ўз кучини йўқотади. Шу боис кўп профилли мактабгача таълим муассасалари фаолияти йўлга қўйилмоқда. Унда бола тиббий-педагогик-психологик комиссия текширувидан ўтказилиб, қабул қилинади. Бундай МТМларда алоҳида гуруҳларда реабилитация муолажаларини олган бола аҳволи яхшилангач, автоматик тарзда оддий гуруҳга ўтказилади”, ─ дейди Агриппина Шин.\nВазирнинг қўшимча қилишича, инклюзив таълимга асосланган, ўз реабилитацион марказига эга МТМлар фаолияти йўлга қўйилмоқда. Шулардан бири Нукусдаги “Имкон” мактабгача таълим муассасаси бўлиб, Россиянинг “Лукойл” компанияси билан ҳамкорликда Қибрай тумани, Қашқадарё вилоятида ҳам шундай боғчалар очилиши кутилмоқда.\nУргут туманида йил бошидан бери 78 та оилавий боғча ишга тушди\nБолалар боғчалари учун қўлланмалар ишлаб чиқишда ота-оналар фикри инобатга олинади


Е. Айтаханов: ''Болаларни ёшлигидан маънавий қадриятларга ўргатишимиз лозим''\nШимкент шаҳри ҳокими Ерлан Айтаханов “Таълим ва Фан” август анжуманини Мағжан Жумабайулининг “Олти алаш бош қўшса, тўрдаги ўрин муаллимники” деган ибратли нақл билан бошлади. Фарзандларимизга гўдаклигиданоқ маънавий қадриятларни сингдириш лозимлигини таъкидлаган шаҳар раҳбари ўқувчиларни маънавий юксак, миллатпарвар, маданиятли қилиб тарбиялаш мақсадида уч йиллик “Миллий тарбия концепцияси”ни тайёрлашни топширди. Шунингдек, устозлар нуфузи ва билим сифатини ошириш масаласини кўтарган ҳоким дастлаб соҳадаги муваффақиятларга тўхталди, мусобақаларда муносиб ўринларга эришган ўқувчиларнинг илғор лойиҳалари таништирилди.\n– Сир эмас, мактаб формаси ҳар йили янги ўқув мавсуми бошланганда катта шов-шувга сабаб бўлади. Сабаби, турмушимизда ижтимоий муҳтожликлар, кам таъминланган оилалар бор эканини яхши биласизлар. Мактаб ўқувчиларининг формаси ҳар мактабда турлича. Уларнинг ҳар бири ўз формасини тасдиқлаб олган. Масалан, ота-она уйининг яқинидаги лицейда боласини ўқитгиси келса, бу лицей ўқувчисининг формаси жуда қиммат туради. Ижтимоий эътироз мана шундан келиб чиқади. Демак, мактаб ўқувчиларининг формасини бир шаклга кўчириш керак. Уни бизнесга айлантириб, даромад манбаига айлантирилишига чек қўйиш даркор, – деди Е. Айтаханов.\nАнжуманда янги ўқув йилига қўйилган мақсад ва вазифалар баён қилинди. Шимкент шаҳри 2019-2020 ўқув йилини 253та давлат, 445та хусусий таълим муассасасидаги 294 мингдан зиёд ўқувчи билан бошлайди. Шунингдек, таълим соҳасида яхши ютуқларга эришган бир қатор устозлар вазирлик ҳамда шаҳар ҳокимининг ташаккурномалари билан тақдирландилар.\nМ. УСМОНОВА, 2019-08-27, 03:45 94\nБугунги таълим – эртанги келажак 76\nЕ. Айтаханов: ''Болаларни ёшлигидан маънавий қадриятларга ўргатишимиз лозим'' 94\nЖорий йилда 53932 бола мактаб эшигини очади 87\nТаътил кунлари эълон қилинди 79\nА. Аймағамбетов: ''1-синфга бораётган бола саводли бўлиши шарт эмас'' 97\n''Мактабга йўл'' акцияси давом этмоқда 92\nПойтахтда педагогларнинг Август анжумани ўтди 108\nДарсликлар арзон, сифатли, хатосиз бўлиши керак 130


Сомалида ўнлаб одам жанггарилар ҳужуми қурбони бўлди\n18 октябр 2021, Тошкент вақти: 19:37\nСомали пойтахти Могадишу шаҳридаги меҳмонхонада худкуш шахс ўзини портлатгани ва жанггарилар ҳужум уюштиргани оқибатида 30дан ортиқ одам нобуд бўлди.\nҚурбонлардан 6 нафари депутат экани айтилмоқда.\nҲужум учун масъулиятни радикал “Ал-Шабоб” гуруҳи ўз зиммасига олди.\nҲукумат расмийлари ҳужум қилган шахсларнинг айримлари армия ҳарбий кийимида бўлганини айтди.\nБу ҳужум “Ал-Шабоб” гуруҳи ва ҳукумат қўшинлари ўртасида давом этаётган тўқнашувнинг иккинчи кунида амалга оширилди.


Тошкентнинг уч туманида мактаблар онлайнга ўтказилади. 1 апрелдан оммавий тадбирлар тақиқланиши мумкин\n29 июн 2022, Тошкент вақти: 21:47\nТошкентда коронавирусга чалинганлар сони кескин кўпайди.\nТошкентнинг Юнусобод, Мирзо Улуғбек ва Чилонзор туманларидаги барча мактаблар 16 мартдан бошлаб онлайн ўқитиш режимига ўтказилади.\nКоронавирусга қарши кураш бўйича Тошкент шаҳар штабининг билдиришича, мазкур қарор коронавирус инфекцияси янги штаммлари кенг тарқалишини олдини олиш мақсадида қабул қилинган.\nУшбу туманларда фаолият олиб бораётган нодавлат ва хусусий таълим ташкилотларига ҳам 16 мартдан бошлаб ўқув режасида белгиланган таътилга қадар онлайн ўқитиш режимига ўтиш тавсия қилинди.\nБундан ташқари Тошкент шаҳар штаби 1 апрелдан бошлаб Тошкент шаҳрида оммавий тадбирларни вақтинча тўхтатиш бўйича таклиф киритди.\nШтаб йиғилишида пойтахтда тўй, марака ва маросимларни ўтказишда ҳам Республика махсус комиссияси қарорлари билан белгиланган тартиб-қоидалар ва карантин талаблари, санитария-гигиена қоидаларига қатъий риоя этилиши бўйича назоратни қатъийлаштириш белгиланди.\nШунингдек,  Тошкент шаҳар ҳокимлиги ўз тизимида йиғилишлар ва мажлислар ўтказишни вақтинчалик чеклади.\nАввалроқ Тошкент шаҳрида бир неча кун ичида коронавирусга чалинганлар сони кескин кўпайгани маълум қилинган эди. Жумладан, Тошкент шаҳрида 9 март куни 11 бемор аниқланган эди.\n10 март куни эса уларнинг сони кескин кўпайиб 71 кишини ташкил қилганди. 14 март куни эса Ўзбекистон бўйича аниқланган 111 беморнинг 93 нафари пойтахт Тошкентда экани хабар қилинган.


Мадина шаҳридаги Пайғамбаримиз соллаллоҳу алайҳи васалламнинг масжидлари\nМакка шаҳридаги Кабатуллоҳдан кейинги ўринда турувчи энг кўп зиёрат қилинадиган марказий қурилиш мажмуаси ҳисобланади. Саудия Арабистони подшоҳи Фаҳда ибн Абдулазизнинг кўмаги ва бошчилигида 1990 йилларда қилинган реконструкция ишлари асносида масжид майдони кенгайтирилиб, муқаддас қадамжо шукуҳли тус олди.\nМинг-минглаб, кети тугамас зиёратчиларнинг оқими муҳташам ва маҳобатли ташқи деворлар билан ўралган ҳарам ҳудудида жамланади. Олтита янги, ажиб баланд ҳамда сарви қомат миноралар кўплаб очиқ айвонлар билан қурилган бўлиб, мажмуанинг кўркига янада кўрк қўшади.\nМасжиднинг очиқ майдонида зиёратчиларни қуёшнинг жазирама нурларидан ҳимояловчи катта автоматик соябонлар ўрнатилган. Улар эса сув пурковчи вентиляторлар билан жиҳозланган. Кеч тушиши билан соябонлар ёпилиб, катта шамга ўхшаб қолади.\nКундузи қуёш мажмуанинг биноларини бир рангга – қум рангига буркайди. Ёлғиз Пайғамбаримиз соллаллоҳу алайҳи васалламнинг қабрлари жойлашган ҳужра гумбази яшил рангда қолади. Кечки пайт эса масжид атрофидаги тўртта минора кўплаб чироқлар ёруғида ҳаммасидан кўра ёрқинроқ нур таратади. Мана ўн тўрт асрки, бу миноралар бутун дунё мусулмонларини ўзига жалб қилиб келмоқда.\nМасжид архитектурасининг ривожланишини бир мунча асрларга белгилаб берган бу муқаддас зиёратгоҳ Муҳаммад соллаллоҳу алайҳи васаллам томонларидан ибодат иншооти сифатида қасд қилинмаган.\n«Ибн Шиҳоб айтадики, Расулуллоҳ соллаллоҳу алайҳи васаллам Бану Амр ибн Авфникида ўн кеча турдилар. Тақвога асосланган масжидга асос солинди. Расулуллоҳ соллаллоҳу алайҳи васаллам унда намоз ўқидилар. Сўнгра уловларини миндилар. Одамлар у зотнинг атрофларида пиёда юриб кетдилар. Охири уловлари Мадинадаги масжидур расулнинг ўрнига чиқди. Ўша кунларда у ерда баъзи мусулмонлар намоз ўқир эдилар. (Аслида) бу жой Асъад ибн Зуроранинг тарбиясидаги Суҳайл ва Саҳл исмли икки етимнинг хурмо боғи эди.\nРасулуллоҳ соллаллоҳу алайҳи васаллам уловлари у зот билан чиққанида: «Иншааллоҳ, мана шу манзилдир», дедилар. Сўнгра Расулуллоҳ соллаллоҳу алайҳи васаллам икки ғуломни чақирдилар ва боғ ўрнини масжид қилиб олиш ниятида савдолашдилар. Улар: «Йўғ-е! Биз сизга уни ҳадя қиламиз», дейишди.\nРасулуллоҳ соллаллоҳу алайҳи васаллам улардан уни ҳадя сифатида қабул қилишдан бош тортдилар. Охири улардан сотиб олдилар. Кейин у ерга масжид бино қилдилар. Уни бино қилишда Расулуллоҳ соллаллоҳу алайҳи васаллам одамлар билан ғишт таший бошладилар».\nШарҳ: «Тақвога асосланган масжидга асос солдилар», дейилган жумладаги масжид машҳур Қубо масжидидир.\nҚуёшда қуритилиб, ғишт кўринишига келтирилган лойдан қурилган масжид деворлари тошли пойдевор устига кўтарилган. Дастлаб шимолий томони очиқ айвон сифатида қурилган: хурмо дарахтининг поялари унинг барглари билан ёпилиб, лой суртилган томни кўтариб туриш учун ишлатилган. Шарқий деворларнинг ташқи тарафига эса Пайғамбар соллаллоҳу алайҳи васалламнинг завжалари учун ҳужралар қурилган. Уларга кириш ҳовли томонга қараган бўлиб, эшиклар ўрнига мато илинган. Бу ҳужралар Ал-Валиднинг буйруғига биноан бузилишидан олдин уларни қурган Абдуллоҳ ибн Язид деган киши шундай тасвирлайди: «У ерда хом ғиштдан қурилган тўртта уй бўлиб, хоналари хурмо дарахти барглари билан тўсилган. Шунингдек, яна қўшимча бешта уйча лой суртилган хурмо дарахти шохларидан қурилиб, хоналари бўлмаган. Эшиклар ўрнига қора мато тутилган. Том эса бемалол қўл етадиган даражада бўлган».\nМаълумки, Пайғамбар алайҳиссалом Меърожга чиққанларида намоз фарз бўлди. Шундан буён мусулмонлар Каъбаи Муаззамага қараб намоз ўқиб юрган эдилар.\nРасулуллоҳ соллаллоҳу алайҳи васаллам Мадинаи Мунавварага ҳижрат қилиб келганларидан сўнг Байтул Мақдисга қараб намоз ўқиш бошланди. Бу ҳолат ўн олти ёки ўн етти ой давом этди. Байтул Мақдисга қараб намоз ўқиш Аллоҳнинг амри билан бўлди. Фақат бу Қуръони каримда келмаган, Набий соллаллоҳу алайҳи васалламга бевосита буюрилган амр эди. Сўнгра Аллоҳ субҳонаҳу ва таоло махсус оят тушириб, яна Каъбаи Муаззамани қибла этди.\n«Гоҳо юзингнинг осмонга тез-тез бурилишини кўрурмиз. Бас, албатта, сени ўзинг рози бўлган қиблага юзлантирурмиз. Юзингни Масжид ул-Ҳаром томон бур. Қаерда бўлсангиз ҳам, юзингизни у томон буринг. Албатта, китоб берилганлар унинг Роббиларидан бўлган ҳақ эканини билурлар. Ва Аллоҳ уларнинг қилаётган амалларидан ғофил эмасдир» (Бақара сураси, 144-оят).\nҚибланинг ўзгариши масжид ҳовлисидаги бир қанча ўзгаришларга олиб келган. Суффа деб номланувчи, шимолий девор бўйлаб тушган супалар сақланиб қолган. Бу ерларда суффа аҳли қарор топган. Маккага қараган жанубий деворлар тарафида «зулла» деб номланувчи кенгроқ очиқ айвон мавжуд бўлган. Бу ерда Пайғамбар соллаллоҳу алайҳи васаллам хурмо дарахтига суянган ҳолда хутба қилганлар. Аслида Расулуллоҳнинг ҳовлилари масжид бўлиб хизмат қилган ва масжид кўринишида бўлмаган. Бу ерга Пайғамбар соллаллоҳу алайҳи васалламни сўраб келган йўловчилар бемалол киришган, чодир ҳамда ҳужралар қурилган, суффада кўплаб фақирлар яшашган; ишга оид суҳбатлар уюштирилган ва одамлар ўзларини эркин ҳис қилганлар. Бу жой Расулуллоҳнинг шахсий ҳовлиларидан кўра кенгроқ маъно касб этган. Бу ер иймон келтирганларнинг жам бўлиш ҳамда ибодат қилиш маскани бўлган.\nҲижратнинг биринчи йилида қурилган масжид йиллар ўтиши давомида бир қанча тузатишлар ва кенгайтириш ишларини бошидан ўтказди. Ривоят қилишларича, ҳижратнинг еттинчи йили, араб қабилалари билан тўқнашувлардан сўнг Пайғамбар соллаллоҳу алайҳи васаллам уйларини кенгайтиришни қасд қиладилар. Натижада масжид томонлари 50 метр ва майдони тахминан 2475 кв.м бўлган тўртбурчак шаклга келди. Пайғамбар соллаллоҳу алайҳи васалламнинг уйлари атрофида саҳобалари яшашган: шарқий томонда Абу Аюб ва Усмон ибн Аффон; жанубида Умар, ғарбида Расулуллоҳ соллаллоҳу алайҳи васалламнинг амакилари Аббос ва Абу Бакр, шимолида Абдурроҳман ибн Авф розияллоҳу анҳумлар. Кейинги кенгайтириш ишлари туфайли бу уйлар бузилиб кетган. Хасталикка дучор бўлган Пайғамбар соллаллоҳу алайҳи васаллам Ойша онамиз розияллоҳу анҳонинг ҳужраларида қолдилар ва вафотларидан сўнг шу жойга дафн қилиндилар. Икки йил ва уч ойдан сўнг Абу Бакр, ўн йилдан сўнг эса Умар розияллоҳу анҳумлар бандаликни бажо келтиришган. Улар ҳам Ойша онамиз розияллоҳу анҳонинг ҳужраларига дафн қилинишган.\nПайғамбар соллаллоҳу алайҳи васаллам вафотларидан сўнг Умар ва Усмон розияллоҳу анҳумлар халифалиги даврларида масжидга бир қанча ўзгартиришлар киритилди. Бу – Мадина халифаликнинг бош шаҳри, аҳолисининг ўсиши, шунингдек, Масжид ул-набавий мусулмонларнинг ҳам ижтимоий, ҳам сиёсий маркази бўлганлиги сабабларидан эди. Булардан ташқари, масжид маориф маскани ҳам бўлган. Халифа Умар Масжид ул-набавийни кенгайтиришга аҳд қилганларида авваламбор айнан мана шу эҳтиёжни ҳисобга олганлар ва қурилманинг кўриниши деярли бузилмаган. Шарқий деворга ёпишган Пайғамбар соллаллоҳу алайҳи васаллам завжаларининг ҳужраларига тегилмаган, ҳовлининг ғарб томони кенгайтирилиб, жануб хамда шимолий тарафларига равоклар курилган. Шундай бўлгач, масжиднинг жанубий қисми амакилари Аббос розияллоҳу анҳунинг уйларига туташди.\nМуаззиннинг азони билан масжидга тезроқ йиғилиш учун уч тарафда иккитадан кириш қисмлари очилган. Шунингдек, Умар розияллоҳу анҳу пайтларида Пайғамбаримиз соллаллоҳу алайҳи васаллам даврларида ишлатилган қурилиш ашёларидан фойдаланилган.\n12 йил ўтгач, халифа Усмон розияллоҳу анҳу масжидни деярли 500 кв.м.га кенгайтирадилар. Аммо бошқа ашёларни ишлатадилар. Масжид ҳовлисининг атрофидаги равоқлар тош деворлар билан туташган; хурмо дарахтидан бўлган устунлар тошдан ясалди, том эса Ҳиндистондан келтирилган тик дарахтидан (иссиқ ўлкаларда ўсувчи кемабоп қаттиқ дарахт) қилинди. Масжиднинг қиблага қараган тарафида бугунги кунда «Усмон меҳроби» номини олган меҳроб ўрнатилди.\nУммийлар сулоласидан Абдул Малик ва унинг ўғли Ал-Валидлар халифалиги даврида (705-715 йиллар) узоқ вақтга мусулмон меъморларига ўрнак бўлувчи обидалар яратилди. Исроил ҳамда забт қилинган ерлардаги насронийлар черковларининг ҳашамати билан рақобатлашиш мақсадида Уммийлар византиялик архитектор ва рассом усталарига мурожаат қилишган. Айнан улар Дамашқдаги Катта Масжидни барпо этишди. У ерда смалта шишаларидан ясалган кошинкорлик безакларидан фойдаланишган.\nМадинадаги Набавий масжиди ҳам бу янгиликдан мустасно қолмади. Маълумки, Уммийлар сулоласининг илк халифалик даврларида таклиф этилган насоро-ҳунармандлар масжиднинг ички қисмига мармар ва кошинкорлик нақшлари, садаф ҳамда зарлар билан безак берганлар. Масжиднинг бу янги кўриниши аввалгисидан ҳайратомуз даражада фарқли эди. Ҳаттоки, 712 йили Масжид ул-Набавийни зиёрат қилган Ал-Валид: «Биз масжидларни ўзига хос услубда қурар эдик, сизлар эса черковга ўхшатиб қурибсиз», дея таъкидлаган. Ундан ташқари, тўрт минора масжиднинг бурчакларига барпо қилинган.\nБироқ Уммийлар давридаги энг катта ўзгариш Ойша онамиз розияллоҳу анҳо ҳужраларининг масжид майдонига қўшилиши ва унинг «Пайғамбар соллаллоҳу алайҳи васалламнинг равзалари» дея номланиши бўлган. Ал-Валид бошлаган таъмир ишларидан олдин Пайғамбар соллаллоҳу алайҳи васаллам завжаларининг ҳужралари аввалги ҳолида қолдирилган. Ойша онамиз розияллоҳу анҳо Расулуллоҳ соллаллоҳу алайҳи васалламнинг қабрларини ҳар қанақасига авайлаганлар. Келган зиёратчилар хотира сифатида қабрдан тупроқ олмасликлари учун тўсиқ қурдиртирганлар.\nАл-Валид эса ўз навбатида масжидга бириккан барча иморатларни сотиб олади ва буздириб юборади. Аммо улардан нарироқда янгиларини қурдирди. «Ар-Рауд» – «Боғ» дея номланувчи Пайғамбаримиз соллаллоҳу алайҳи васаллам ва у зотнинг саҳобалари қабрлари устида беш бурчакли бино қад кўтариб, кейинчалик устига гумбаз қурилди. Расулуллоҳ соллаллоҳу алайҳи васалламга бўлган муҳаббатнинг ортиш даражасига қараб Мадинани зиёрат қилиш анъаналари белгиланган. Бизгача етиб келган ҳадисда айтилишича: «Эгарга ўтириб, уч масжидни: Ҳарам, Масжид ул-Набавий ва Қубо масжидларини зиёрат қилса бўлади»; бу йўсиндаги зиёрат Уммийлар сулоласи бошқарувининг охирларига тўғри келади.\nМамлукийлар сулоласининг бошқарув даврида (1250-1517 йиллар) Расулуллоҳ соллаллоҳу алайҳи васалламнинг масжидлари оғир синовларга дучор бўлди. 654/1256 йил Рамазоннинг жума кунида содир бўлган ёнғинда масжид биносининг деярли ҳаммаси кулга айланди.\nАббосийларнинг халифаси Мустасим 655/1257 йилда ҳаж вақтида масжидни қайта таъмирлаш ишларини бошлаш учун бир қанча усталар, қурилиш моллари ва анжомларни юборади. Тахта ва шу каби ашёлар Яман ҳамда Мисрдан келтирилди. Қурилиш ишлари эса султон Байбарс бошқаруви даврида тугатилади.\nМамлукийлар ҳукмронлиги даврида Масжид ул-Набавий бир неча бор таъмирланиб, янгиланган. Султонлардан Калавун, Барсбей, Каитбейлар масжид майдонини кенгайтиришга уринмаганлар, аммо қиммат ва ноёб қурилиш ашёлари билан унга бебаҳо зеб беришга ҳаракат қилишган. Айниқса, Ар-Рауд ал-Мутоххара («Раҳмат ёғдирилган боғ») майдонига алоҳида эътибор қаратилган. Бу жой Пайғамбаримиз соллаллоҳу алайҳи васалламнинг ҳужралари ва минбарлари орасидаги майдон бўлиб, у ерда Муҳаммад соллаллоҳу алайҳи васаллам хутба қилиб, намоз ўқиганлар.\n886/1481 йилда масжид иккинчи бор асосий минорани чақмоқ урганида содир бўлган ёнғиндан зарар кўрди. Пайғамбаримиз соллаллоҳу алайҳи васалламнинг ҳужраларидан ташқари ҳамма нарса: меҳроб, минбар қўлёзмалар ҳамда Қуръоннинг қадимги мусҳафлари ёниб битган. Султон Каитбей томонидан юборилган 100 та мисрлик уста миноралардан бошлаб қибланинг деворларини таъмирлашган. Шу вақтда биринчи бор Пайғамбаримиз соллаллоҳу алайҳи васалламнинг ҳужралари узра катта қубба қад кўтарди. Эътиборли томони шундаки, бунда Расулуллоҳ соллаллоҳу алайҳи васаллам замонларидаги масжид кўриниши сақланиб қолинган: тахминан баландлиги бир метр бўлган қибланинг деворлари ва уларда очиқ қолдирилган арка шаклидаги бир қанча йўллар мавжуд. Девор олдида минбар ясалган бўлиб, у ва Пайғамбаримиз соллаллоҳу алайҳи васалламнинг ҳужралари оралиғида меҳроб қурилган; анча кенгайган масжид майдонида эса муаззинлар учун мармардан тепаликлар барпо этилди.\nМадина масжидининг кейинги даври энг узоқ, яъни тўрт аср давом этган ҳамда Усмонийлар сулоласи ҳукмронлиги тарихи билан боғлиқ бўлган даврдир. Турк султонлари ўзларининг қўл остиларида бўлган жойларда кўплаб хайрия муассасаларини жорий этганлари билан танилганлар. 1517 йилда Усмонийлар Мисргача бўлган ерларни забт қиладилар. Турк султони Селим Явуз Қоҳирада Макка ҳамда Мадинанинг калитларини, шунингдек, муқаддас ёдгорликларни қабул қилиб олади. Бу ёдгорликлар ҳозирда ҳам Усмонийлар хонадонига тегишлидир. Султон ўзини Икки Масжиднинг хизматчиси (ходим ул-Харамайн) деб эълон қилади. Бу эса ўз навбатида масжидларга бўлган эътиборни икки баравар оширади. Масжид хизматчиларининг эҳтиёжлари ҳамда ҳаражатлари султон саройи томонидан қопланган. Тарихчи Бидлисининг маълумотларига кўра, бунёдкорлиги билан машҳур бўлган султон Сулаймон Мухташам келаётган зиёратчиларнинг заруратларини инобатга олиб, Мадинада ҳар тонг ва кундузда фақирларга таом улашувчи вақфларни етарли даражада очиб қўйди. Масжид ул-Набавийга ҳаттоки Усмонийлар давлатининг зодагонлари ҳам хайр-эҳсон қилишган. XX асрнинг биринчи ўн йилликларигача Истамбулда ҳар йили «Сюрре алайи» – Усмоний султонларининг Макка ҳамда Мадинага тортиқларнинг йиғим жараёни ва уларни байрам қилиш йўлга қўйилган эди. ХV–ХVI асрлардан ёдгор бўлиб баъзи бегона нарсалар қолган. Масалан, 860/1455 йилда қурилган Сулаймон меҳроби. У Пайғамбаримиз соллаллоҳу алайҳи васаллам минбарларининг ғарб томонига қурилиб, аввал Ханафийлар меҳроби дея номланган. 938/1531 йилда султон Сулаймон Мухташамнинг қарори билан у оқ ва қора мармар билан янгиланган. 980/1572 йилда Селим II эса меҳробни тилла суви югуртирилган кошинлар билан безаган.\n1233/1817 йилда Меҳмет II Пайғамбаримиз соллаллоҳу алайҳи васалламнинг ҳужралари узра қубба қурдирди ва 1255/1839 йилда уни қайта таъмирлатиб, яшил рангга бўяттирди. Аҳамиятли тарафи шундаки, Меҳмет II хукмронлиги вақтида қилинган барча таъмирга оид ишлар сўзсиз бажарилган.\nЭнг кўламли ўзгаришлар Усмонийлар сулоласидан султон Абдул Мажид ҳукмронлиги пайтига тўғри келади. Масжид ул-Набавийнинг шайхи Довуд-паша султонга 400 йилдан бери ҳали таъмир ишлари олиб борилинмаганлиги, ҳар янги кун янги емирилишларга олиб келаётгани ҳақида хабар беради. Шунда султон бир қанча мутахассисларни у ерга жўнатиб, керакли ҳисоботлардан сўнг таъмир ишларини бошлашни буюради. Ишни бошқариш ҳамда назорат қилиш учун амалдорлари орасидан маълум кишиларни ўзи тайин қилади. 1265/1848–1277/1860 йилларда таъмир учун энг яхши усталар, наққошлар жалб қилинади, энг ноёб ва сифатли қурилиш ашёларидан фойдаланилади. 12 йил давом этган ишлар жараёнида катта эътибор сифатга берилади. Бу эса ўз навбатида натижага юксак баҳо берилишига олиб келади.\nЗиёратчиларга халал бермаслик учун таъмир ишлари айрим бўлинган жойларда олиб борилади. Эски деворлар ўрнига янгилари янги сифат ҳамда безаклар билан қурилади. Фақатгина пойдевори пишиқ ва қурилиши сифатли бўлгани учун Пайғамбаримиз соллаллоҳу алайҳи васалламнинг ҳужралари ва баъзи деворларга тегилмасдан бутун масжид янгича тус олади. Расулуллоҳ соллаллоҳу алайҳи васалламнинг минбарлари ва меҳроблари таъмирланиб, сақлаб қолинади. Мажидийя минорасининг майдонидан ташқари шимолий ва ғарбий деворлар бузиб ташланмайди. Усмон меҳроби бақувват ҳамда чиройли бўлгани учун сақлаб қолинади. Равоқларнинг эски устунлари янги яхлит тошлар билан алмаштирилади. Ар-Рауд ал-Мутоххаранинг оқ-қизил мармар билан безалган устунлари ўз жойига қайтарилади. Ойналар мисдан ясалган панжаралар билан тўсилади. Усмонийлар масжидларига хос бўлган ранг-баранг ойналардан тушаётган нур эса иншоотнинг ички қиёфасига ўзгача тус беради. Барча ички йўлаклар кенгайтирилади. Бунинг натижасида асосий минора ва шарқий девор орасида усти ёпиқ майдон ташкил топади. Масжид ул-Набавийнинг майдони 10303 кв.м.га етади. Асосий миноранинг ғарбий кириш дарвозалари уйилган қизил тош билан қопланади. Масжиднинг ташқи деворлари олдида, Баб ус-Саид ва аёллар учун мўлжалланган Баб ун-Ниса дарвозалари оралиғида таҳорат учун махсус жой ажратилади.\nТаъмир ишларининг якунида масжиднинг қибла тарафи девори ҳамда полига мармар ётқизилади. Шифт эса дарахт, гул ва сувларнинг суратлари билан безатилади. Гуёки ҳар бир қуббада жаннат боғи гуллаётгандек. Устунларнинг шифтга туташган қисми сайқалланиб, тошнинг рангидаги нақшлар билан безатилади. Кейинчалик Истамбулдан машҳур Абдулла Зухди Бей таклиф қилинади. У масжиднинг қуббаси ҳамда деворларига Қуръон оятлари ва Пайғамбаримиз соллаллоҳу алайҳи васалламнинг исмларини ёзиб, янада кўрк беради. Бу санъат асарини ҳозирги кунда ҳам кўришингиз мумкин.\nРус тилидан Гўзал таржимаси\n/ Мадина шаҳридаги Пайғамбаримиз соллаллоҳу алайҳи васалламнинг масжидлари


Ўзбекистон-АҚШ муносабатидаги аҳамиятли дипломат истеъфога чиқди\nДавлат котиби ёрдамчиси бош ўринбосари Элис Уэллс Давлат департаменти фаолиятидан кетмоқда. Бу ҳақда давлат котиби Майкл Помпео хабар берган.\nЭлис Уэллс /Фото:АҚШ элчихонаси\nПомпео ижтимоий тармоқдаги микроблогида Давлат котибининг Жанубий ва Марказий Осиё масалалари бўйича ёрдамчиси вазифасини бажарувчи, элчи Элис Уэллс 31 йиллик меҳнат фаолиятидан сўнг, Давлат департаментидаги карьерасини якунлаши ҳақида хабар қолдирган.\nХизмат фаолияти юзасидан Иорданияда яшаётган Ҳайди ва Вес Уэллс оиласида туғилган Элис меҳнат фаолиятини АҚШ ташқи хизмат ташкилотида бошлайди. У дипломат сифатида Саудия Арабистони, Тожикистон, Россия ва Мисрда хизмат қилган.\nУ охирги марта ўтган йили Тошкент шаҳрида ўтказилган Ўзбекистон-АҚШ сиёсий маслаҳатлашувларининг еттинчи раундида иштирок этиб, мамлакатга ташриф буюрганди. Ўшанда Жаҳон иқтисодиёти ва дипломати университетида маъруза қилган Уэллс АҚШнинг Ўзбекистон билан муносабатларидаги асосий нуқталарга изоҳ берган.\nШавкат Мирзиёев Майкл Помпеонинг ёрдамчиси билан Афғонистон масаласини муҳокама қилди\nАҚШ Ўзбекистон билан ҳамкорлик мустаҳкамланиб боришига умид қилмоқда\nАҚШ Бакиев оиласи ўмарган 4,6 млн долларни Қирғизистонга қайтаради


Бахтиёр Ашурматов: "Менимча, ҳеч қайси жамоа ўз майдонидаги дурангдан қониқмаса керак"\n20 ноябрь, 2021, 17:18\nТеглар:Бахтиёр Ашурматов | Қўқон-1912 | АГМК | Суперлига\nҚўқонликлар устозининг ўйиндан кейинги таассуротлари.\nCoca Cola Суперлигасининг 25-тур доирасидаги “Қўқон-1912” – АГМК (2:2) учрашувидан кейинги матбуот анжуманининг иккинчи қисмида мезбонлар устози Бахтиёр Ашурматов иштирок этди.\n- Бугун ушбу мавсумда ўз майдонимиздаги сўнгги учрашувни ўтказдик. Мавсумдаги энг қизиқарли баҳслардан бири бўлди. Бугун биз ҳам, рақибимиз ҳам ғалаба қозониши мумкин эди. Шу нарсага амин бўлдимки, қўқонлик ишқибозлар футболни жуда яхши кўришади, яхши тушунишади. Бугун улар ўз майдонимиздаги баҳсда биздан ғалаба кутишгани ҳам бор гап. Лекин йигитлар охиригача курашгани учун, мағлубиятга учраётганимизга қарамай, дуранг натижа қайд этишгани учун мухлисларимиз уларни олқишлашди. Бу йил айрим баҳсларда мухлисларимизни хурсанд эта олмадик. Кейинги йили албатта яхши натжалар билан уларни хурсанд қиламиз, деган умиддаман.\nБугунги беллашувнинг биринчи 15 дақиқасини жуда бўш ўтказдик. Рақиб бундан фойланиб, ҳисобни очди. Кейинчалик эса шогирдларим кўрсатмаларимни тўлиқ бажаришди. Мавсум биз учун осон бўлгани йўқ. Таркибда йўқотишларга дуч келдик. Наманганда баҳсда Ойбек Рустамовдан фойдалана олмаймиз. Унинг карточкалари сони тўртта етди. Шундай бўлса-да, мавсумни яхши натижа билан якунлашга ҳаракат қиламиз.\nБугун ҳар икки жамоага ҳам ғалаба керак эди. Шунинг учун сўнгги дақиқаларга қадар кураш кечди. Футболчилар ҳам ўз майдонимиздаги охирги баҳсда уч очкога эга бўлишни жуда хоҳлашди. Мавсумни яхши кайфиятда тугатиш, кейинги йилги чемпионатни яхши кайфиятда бошлаш учун замин яратар эди. Менимча, ҳеч қайси жамоа ўз майдонидаги дуранг натижадан қониқиш ҳосил қилмаса керак. Аммо мени хурсанд қилгани мағлубиятдан чиқиб кета олдик. Бугунги дуранг чемпионатдаги интригани сақлаб қолди. Энди кумуш медал учун кескин кураш кечса керак.\n"Қўқон-1912" матбуот хизмати.\nМиржалол Қосимов жамоаси учун тарих такрорланди, ёшлар илк бор чемпионга айланди\nВидео АГМК 2-ўрин учун баҳсда "Сўғдиёна"га имкониятни бой берди (видео)


11:00 / 03.12.2020 1774 pdf Ўқиш режими + -\nوَأَصْحَابُ الْيَمِينِ مَا أَصْحَابُ الْيَمِينِ۝ فِي سِدْرٍ مَّخْضُودٍ۝ وَطَلْحٍ مَّنضُودٍ۝\n«Ўнг тараф эгалари. Ўнг тараф эгалари недир?! Улар тиконсиз сидрзорлардадирлар. Сермева бананзорлардадирлар». (Воқиъа сураси, 27, 28, 29- оятлар).\nЖаннатда ўнг тараф эгалари учун тайёрланган неъматлардан бири банан бўлиб, унинг фойдалари жуда кўпдир. қуйида бир қанчасини келтирамиз:\nБанан инсон организмини С, Е, РР, В гуруҳи витаминлари ва уни қувватлантирувчи калий, кальций, хлор, темир, магний, натрий, олтингугурт, мис билан таминлайди.\nТаркибидаги С витамини кучли антиоксидант ҳисобланади ва инфекцияларга қарши курашади. В6 витамини эса қонимиздаги глюкоза миқдорини нормаллашишида ва асаб тизимининг сокинлашишида ёрдам беради.\nБанан таркибидаги темир қондаги гемоглобин миқдорини кўпайтиради. Калий ва магний эса юрак қон-томир тизими фаолиятига ижобий таъсир кўрсатади. Мия ҳужайраларини кислород билан тўйинтиради, организмдаги сув-туз балансини нормаллаштиради.\nБанан истеъмол қилиш, кайфият кўтарилишига ва организмда хурсандчилик гормони серотонин юксалишига ёрдам беради. Таркибидаги минераллар қондаги холестерин миқдорини камайтиради, юрак қон-томир ва ошқозон-ичак тизими фаолиятини яхшилайди. Калий организмдаги суюқликни камайтиради ва қон босимини нормаллаштиради.\nБанан жиғилдон қайнашида ва ошқозондаги кислотность камайишида ёрдам беради.\nБанан магнийга бой бўлгани учун уни баҳорги авитаминоз ва кузги депрессия даврларида кўпроқ истеъмол қилиш тавсия қилинади. Таркибидаги аскорбин кислотаси эса метоболизм яхшиланишида ёрдам беради.\nБанан қон қуюлтириш хусусиятига эга бўлгани учун, қони қуюқ бўлган кишилар камроқ истеъмол қилишлари тавсия қилинади.\nАлишер Абдуррахмон 14:35 / 29.12.2020\nкуп фойдали мьлумотлар олдим.Банан хакида курони каримда айтиб утилганини билмас эканман.\n08:00 / 06.12.2020 1382\n13:00 / 03.12.2020 790\nҚуръони Карим ўқишлик инсонни ҳар тарафлама тарбиялаб, ундан бу дунёда нима талаб этилишини яққол кўрсатиб беради. Аллоҳ таолонинг сўнгги Каломини тиловат давоми...\n5185 15:00 / 21.04.2019\n773 08:01 / 08.01.2020\nНамозни ўз вақтидан кечга суришга фақат икки нарсагина ndash ухлаб қолиш ва эсдан чиқариш узр бўлиши мумкин. Унда ҳам ухлаб қолган уйғониши билан, эсидан чиқарган давоми...\n2048 20:00 / 18.08.2019\n696 08:00 / 09.01.2020


Тадбиркорлар самараси – Сурхон тонги\nБош саҳифа / Жамият / Тадбиркорлар самараси\nСўнгги йилларда мамлакатимизда тадбиркорлик соҳасини ривожлантириш, тадбиркорлик субъектларининг фаолиятида юзага келаётган ғов-тўсиқларни олиб ташлаш бўйича қатор норматив-ҳуқуқий ҳужжатлар қабул қилинмоқда.\nПрезидентимизнинг 2017 йил 1 февралдаги “Тадбиркорлик субъектларига давлат хизматларини кўрсатиш механизмларини такомиллаштиришга доир қўшимча чора-тадбирлар тўғрисида”ги қарори соҳадаги мавжуд муаммо ва камчиликларни бартараф этишда муҳим омил бўлди.\nВилоятимизда ҳам 2017 йилнинг февраль ойидан бошлаб уларнинг таркиблари тузилиб тасдиқланди. Қарорга асосан ҳудудий комиссиялар ҳар ойда камида бир маротаба йиғилиш ўтказиб, тадбиркорлик субъектларига давлат хизматлари кўрсатиш соҳасида юзага келаётган муаммолар ва уларни бартараф этиш масалаларини кўриб чиқиши лозим.\nЯқинда вилоят прокуратурасининг мажлислар залида комиссиянинг навбатдаги йиғилиши бўлиб ўтди.\nЙиғилишда 10 ой давомида тадбиркорлик субъектларига давлат хизматлари кўрсатиш соҳасида амалга оширилган ишлар ва мавжуд муаммоларни бартараф этиш чоралари ҳақида фикр юритилди. Вилоят адлия бош қармаси бошлиғи, ҳудудий комиссия раиси ўринбосари С. Саттаров давлат хизматларини кўрсатувчи органлар ва ташкилот раҳбарларига қонунда белгиланган тартиб ва муддатларга қатъий амал қилиш лозимлиги ҳақида огоҳлантирди.\nЙиғилишда комиссия томонидан амалга оширилиши лозим бўлган ишлар келишиб олинди ва соҳа оид тегишли қарорлар қабул қилинди.\nМаълумот ўрнида айтиб ўтмоқчимизки, жорий йилнинг 10 ойи давомида тадбиркорлик субъектларига туман (шаҳар) “ягона дарча” марказлари томонидан 6041 та давлат хизмати кўрсатилган ва 14 152 нафар тадбиркорлик субъектлари давлат рўйхатидан ўтказилган.\nОлдинги Устоз фирибгар бўлса…\nКейинги Асоссиз шикоятлар ва ёлғонлар сўроғи…


Головкин ва Канело: ким кучли?\nЖорий йил 16 сентябрь куни Головкин ҳамда Канело ўртасида беллашув ўтади.\nБу икки боксчи ҳам ўз вазн тоифасида жаҳон чемпионлари. Головкин бугунги кунгача мағлубият нима эканлигини билмай келяпти. У 37 марта рингга чиқиб, уларнинг барчасида ғалаба қозонган, 33 тасини нокаут билан тугатган. Унинг энг узоқ вақтга чўзилган жанги Жейкобс билан бўлган. Головкин шу пайтгача рақибларини бирор марта ҳам 12 раундгача етказмаганди. Бу анъанага Жейкобс якун ясади. Головкин ўтказган жангларнинг кўпчилигини 7 раундга қадар нокаут билан тугатган. Жейкобснинг Головкинни ҳар томонлама ўрганганлиги ва унга муносиб қаршилик кўрсата олганига сизу биз гувоҳ бўлганмиз.\nҲамюртимизнинг навбатдаги рақиби жуда ҳам кучли ва етарли тажрибага эга. Сауль Алварез Канело 41 учрашувни 39 ғалаба, битта дуранг, 34 нокаут билан тугатган ва бир марта мағлубиятга учраган. У 2013 йил 14 сентябрь куни Флойд Мейвезордан ютилиб қолди. Головкин ҳамда Канело ўртасида бўладиган баҳсда кўпчилик ҳамюрт боксчининг қўли баланд келишини тахмин қилмоқда. Чунки, юқорида қайд этганимиздек, у ҳали мағлубиятга учрамаган, ҳатто, дуранг натижа ҳам қайд этмаган. Унинг энг устун томонларидан бири, рақибини 7- раундга етказмай, нокаутга учратиши. Сиз ушбу жангда қайси бир боксчининг имкониятлари юқори деб ўйлайсиз?\nСауль Алварез www.sports.kz сайтига берган интервьюсида Головкин ҳақида шундай деган: “Мен рақибим Геннадий Головкиннинг жуда катта кучга эга эканлигини биламан, унинг зарбалари жуда ҳам кучли ва оғир. Мен уларга жиддий тайёргарлик кўраяпман”.\nШаҳбоз ИРИСМАТОВ, 2017-06-16, 19:39 205